Laki perintö- ja lahjaverolain muuttamisesta 1392/1995 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 1995 › 1392/1995\nmuutetaan 12 päivänä heinäkuuta 1940 annetun perintö- ja lahjaverolain (378/40) 4 §, 9 §:n 2 momentti, 11 §:n 1 momentti, 12―14 §, 16 §:n 1 momentin 2 kohta, 18 ja 19 §,20 §:n 2 momentti ja 28 §:n 2 momentti,\nsellaisina kuin niistä ovat 11 §:n 1 momentti 15 päivänä kesäkuuta 1984 annetussa laissa (463/84), 12, 13 ja 14 § 22 päivänä marraskuuta 1985 annetussa laissa (876/85), 16 §:n 1 momentin 2 kohta ja 28 §:n 2 momentti 29 päivänä huhtikuuta 1994 annetussa laissa (318/94) ja 19 § muutettuna 16 päivänä maaliskuuta 1979 annetulla lailla (318/79) sekä mainituilla 22 päivänä marraskuuta 1985 ja 29 päivänä huhtikuuta 1994 annetuilla laeilla, ja\nlisätään 11 §:ään, sellaisena kuin se on osittain muutettuna mainitulla 15 päivänä kesäkuuta 1984 annetulla lailla, uusi 3 momentti sekä lakiin uusi 7 a, 7 b, 18 a, 28 a ja 33 a § seuraavasti:\nPerintöveroa on suoritettava myös perittävän kuoleman johdosta kuolinpesälle tai edunsaajalle maksettavasta henkilövakuutuksen nojalla saadusta vakuutuskorvauksesta sekä vastaavissa olosuhteissa maksetusta vakuutuskorvaukseen verrattavasta taloudellisesta tuesta, jonka valtio, kunta tai muu julkisoikeudellinen yhteisö tai eläkelaitos suorittaa. Siltä osin kuin vakuutuskorvaus tai taloudellinen tuki on tuloverotuksessa veronalaista tuloa, se on kuitenkin perintöverosta vapaa\nEdellä 1 momentissa tarkoitettu vakuutuskorvaus tai sellaiseen verrattava taloudellinen tuki on perintöverosta vapaa siltä osin kuin kunkin edunsaajan tai perillisen saama samasta kuolemantapauksesta johtuva vakuutuskorvaus ja taloudellinen tuki on enintään 200 000 markkaa. Jos edunsaajana on leski, verosta vapaaksi osaksi katsotaan puolet tai kuitenkin vähintään 200 000 markkaa lesken edunsaajamääräyksen nojalla saamien vakuutuskorvausten ja taloudellisen tuen yhteismäärästä.\nPerintöveroa ei ole suoritettava perinnönjättäjän omassa tai hänen perheensä käytössä olleesta tavanomaisesta koti-irtaimistosta siltä osin kuin sen arvo on enintään 20 000 markkaa.\nKuolinpesän omaisuuden arvosta saadaan vähentää vainajan hautaamisesta sekä perunkirjoituksesta ja hautakiven hankkimisesta ja pystyttämisestä aiheutuvat kohtuulliset kustannukset, samoin kuin velat, joihin luetaan myös kuolinpesästä menevät, perinnönjättäjän elinaikaan kohdistuvat verot ja maksut.Perintöveroa ei kuitenkaan saa vähentää.\nKuolinpesästä tulevien osuuksien saajat luetaan kolmeen veroluokkaan:\nI. perinnönjättäjän aviopuoliso, lapsi, aviopuolison lapsi, ottolapsi, isä, äiti, ottovanhemmat ja lapsen tai ottolapsen rintaperillinen sekä perinnönjättäjän kihlakumppani, jolle annetaan perintökaaren 8 luvun 2 §:ssä tarkoitettu avustus;\nII. perinnönjättäjän veli, sisar ja veli- tai sisarpuoli, veljen, sisaren ja veli- tai sisarpuolen jälkeläinen; sekä\nJos perinnönjättäjään ja hänen kanssaan avioliitonomaisissa olosuhteissa eläneeseen henkilöön sovelletaan kuolinvuodelta toimitettavassa tuloverotuksessa tuloverolain (1535/92) 7 §:n 3 momentin puolisoita koskevia säännöksiä, luetaan perinnönjättäjän kanssa elänyt henkilö I veroluokkaan.\n1) perinnönjättäjän puoliso ja henkilö, johon 11 §:n 3 momentin mukaan sovelletaan puolisoa koskevia säännöksiä, 40 000 markkaa (puolisovähennys);\n2) sellainen perinnönjättäjän lapsi tai ottolapsi tahi näiden rintaperillinen, joka verovelvollisuuden alkaessa ei ole täyttänyt kahdeksaatoista vuotta, 20 000 markkaa (alaikäisyysvähennys).\nKun perintöosuus tai sen 12 §:n mukaan laskettu jäännös ei nouse 20 000 markkaan, se on verosta vapaa.\nVerotettavan Veron vakioerä Vero-%\nosuuden arvo osuuden alarajan ylimenevästä\nmk kohdalla osasta\n20 000―100 000 500 10\n100 000―300 000 8 500 13\n300 000― 34 500 16\n2) muu lahja, jonka perillinen tai testamentinsaaja on saanut perinnönjättäjältä kolmen viimeisen vuoden kuluessa ennen tämän kuolemaa ja joka ei ole 19 §:n 1 tai 2 kohdan nojalla lahjaverosta vapaa.\nJos omaisuutta saa lahjana henkilö, joka palvelee vieraan valtion Suomessa olevassa diplomaattisessa tai muussa siihen rinnastettavassa edustustossa tai lähetetyn konsulinvirastossa taikka on Suomessa Yhdistynei-\nden Kansakuntien, sen erityisjärjestön tai Kansainvälisen atomienergiajärjestön palveluksessa tahi tällaisen henkilön perheenjäsen tai yksityinen palvelija ja jos hän ei ole Suomen kansalainen, hän on velvollinen suorittamaan lahjaveroa ainoastaan 1 momentin 2 kohdassa tarkoitetusta omaisuudesta.\nLahjana pidetään myös vakuutuksesta edunsaajamääräyksen nojalla vastikkeetta saatua vakuutuskorvausta. Tällaiset vakuutuskorvaukset ovat kuitenkin lahjaverosta vapaita siltä osin kuin niiden yhteismäärä kolmen vuoden aikana on enintään 50 000 markkaa.\n1) tavanomaisesta koti-irtaimistosta, joka on tarkoitettu lahjansaajan tai hänen perheensä henkilökohtaiseen käyttöön, siltä osin kuin lahjan arvo ei ole 20 000 markkaa suurempi;\n3) muusta lahjasta, jonka arvo on 20 000 markkaa pienempi, kuitenkin niin, että jos lahjansaaja kolmen vuoden kuluessa saa samalta antajalta useita sellaisia lahjoja, näistä on suoritettava veroa, kun niiden yhteinen arvo nousee vähintään mainittuun määrään.\nJos lahjansaaja on kolmen vuoden kuluessa ennen verovelvollisuuden alkamista saanut samalta antajalta yhden tai useampia verotettavia lahjoja, on nekin veroa määrättäessä otettava lukuun. Verosta on kuitenkin vähennettävä se lahjavero, joka aikaisemmista lahjoista on jo suoritettu.\nPerukirjassa on myös mainittava, onko perilliselle tai testamentinsaajalle annettu sellaista omaisuutta, joka 16 §:n mukaan on otettava lukuun perintöveroa määrättäessä, ja tällaisen omaisuuden laatu ja arvo. Perukirjassa on myös mainittava 7 a §:ssä tarkoitettujen etuuksien saajat ja määrät.\nMaksamistaan 7 a tai 18 a §:ssä tarkoitetuista etuuksista on vakuutusyhtiön tai muun etuuden maksajan ilmoitettava vainajan tai lahjansaajan kotikunnan lääninverovirastolle. Verohallitus antaa tarkemmat määräykset ilmoituksen ajankohdasta, sisällöstä ja tavasta.\nLain 16 §:n 1 momentin 2 kohtaa, 19 §:n 3 kohtaa ja 20 §:n 2 momenttia sovellettaessa ei oteta huomioon ennen 1 päivää tammikuuta 1994 annettuja lahjoja.\n4 §7 a §7 b §9 §11 §12 §13 §14 §16 §18 §18 a §19 §20 §28 §28 a §33 a §


July 2017 – hillsongilmio\nGeoff Thomas – What is the Gospel\nGeoff Thomas saarnaa 1Kor 15:sta. Konferenssi meneillään Uudessakaarlepyyssä ja iltatilaisuuksiin vapaa pääsy. Suoratoisto saatavilla Facebookista ja myöhemmin tallenteet julkaistaan YouTubessa.\nJuly 27, 2017 July 27, 2017 ilmiotutkija\n“Te kuuntelette ihan vääriä bändejä” – parempia resursseja raamatullisen seurakuntaopin muodostamiseen -kaupunginainoakalvinisti\nKaupunginainoakalvinisti tarjoaa hyvää kontrastiivista analyysia Startup Seurakunta -kirjan taustalla oleviin seurakuntaideologeihin liittyen.\nMikä on sinun mielestä paras seurakuntaan liittyvä kirja? Jos siis ei lasketa Startup Seurakuntaa. 🙂 #startupsrk http://t.co/4YeDWQLxEk—\nStartup Seurakunta (@startupsrk) July 18, 2015\nSource: “Te kuuntelette ihan vääriä bändejä” – parempia resursseja raamatullisen seurakuntaopin muodostamiseen\nJuly 24, 2017 ilmiotutkija\nBlogin kirjoittaja sai tietää helluntailiikkeessä vaikuttavan informanttinsa kautta uudesta suomalaisilta kirjoittajilta ilmestyneestä kirjasta, joka käsittelee seurakuntakasvun menetelmää ja metodiikkaa. Kirjasta on julkaistu kirja-arvostelu, joka tarjoaa hyvää materiaalia aiheen analysointiin. Tavoitteena on myös ostaa kirja ja käsitellä sen sisältöä tarkemmin.\nKirja on jaettu neljään osaan, jotka ovat relevanssi, toiminta, johtajuus ja muutos. Näin kirjaa lukematta on todennäköisesti turha odottaa, että ajatuksia perusteltaisiin ensisijaisesti Raamatulla. “Toiminta” -osioon liittyen kirja-arvostelussa käsitellään myös Hillsongia:\nOsiossa myös mietitään sitä, voiko toimivia malleja kopioida muilta, esimerkiksi Hillsongilta, joka näyttää olevan monien startup-seurakunnan tietynlainen ihannoinin kohde? Vaikka kirjassa ei paljon anneta suoria vastauksia, niin tähän saadaan selkeä vastaus. Mitään ei kannata kopioida koipioimisen vuoksi, mutta toimivia juttuja on hyvä kokeilla. Turha keksiä pyörää uudestaan.\nTässä yhteydessä aiheeseen liittyen suositeltavia artikkeleita ovat\nOdottamattomat seuraukset: Miten “relevantti” seurakunta ja nuorten eriyttäminen tappaa kristinuskoa\nYhdeksän terveen seurakunnan tunnusmerkkiä -käännösartikkeli\nMiten seurakunnan kasvu -liike ajaa evankeliumin pois seurakunnista, Bob DeWaayn artikkeli UK Apologetics -sivustolta\nNykyiselle valtavirtaiselle seurakunta-ajattelulle tärkeimmät kysymykset liittyvät relevanssiin eli ajankohtaisuuteen ja ihmisten tavoittamiseen. Ei kysytä, että onko jokin asia raamatullista, vaan että toimiiko se. Toiminnallisuus taas määritellään suurina massoina ja positiivisina kokemuksina, jotain mitattavaa ja näkyvää. Kristillinen arviointiperuste se taas ei ole meille, jotka emme katso näkyväisiä, vaan näkymättömiä; sillä näkyväiset ovat ajallisia, mutta näkymättömät iankaikkisia (2Kor 4:18).\nOikea kristillisyys kyllä “toimii” siinä mielessä, että terve opetus vaikuttaa tervettä uskoa, mistä seuraa terve elämä. Kuitenkaan pragmatismi ei määrittele toiminnallisuutta tällä tavalla, vaan huomattavasti pinnallisemmin.\nIhmiskeskeisyys on valtavirtaisessa seurakunta-ajattelussa kyseenalaistamaton arvo sinänsä. ”Jos haluaa tehdä jotain täysillä Jumalalle, niin miksi se on väärin?” -kysyy henkilö, joka määrittää jumalanpalveluksensa itsestään ja omista oletetuista motiiveistaan lähtien. Valtavirtainen seurakunta-ajattelu lähtee ihmisestä ja sen kohteena on ihminen.\nMutta Naadab ja Abihu kuolivat Herran edessä tuodessaan vierasta tulta Herran eteen Siinain erämaassa; ja heillä ei ollut poikia. Niin Eleasar ja Iitamar toimittivat papinvirkaa isänsä Aaronin edessä. 4Moos 3:4\nTässäkin motiivi oli omasta mielestä oikea, mutta toimittiin vastoin Jumalan käskyä. Tarvitseeko Jumala meidän apuamme?\nJuly 21, 2017 July 25, 2017 ilmiotutkija\nJuhani Aitomaa – Petoksen ajassa\nJuhani Aitomaa on kirjoittanut aiheesta.\nNs. kristillinen maailma on sekin ollut jo pitkään ravistelun kohteena. Onhan se ollut sitä koko historiansa ajan mutta meidän ajassamme kaikki tuntuu tiivistyvän ja kehitys nopeutuvan. Kun ajattelen edeltävää n. 20-30 vuotta ja erityisesti suurilla puheilla ja mainostamisella aikaansaatua karismaattisen liikkeen edistymistä myös Suomessa – ja kun katson maamme kristillisyyden yleistä tilannetta tulee mieleen, että se on välinpitämättömyyden, ihmiskeskeisyyden ja petoksen verkossa.\nAikamme pitää toimivan uskon merkkinä äänekkyyttä, näyttävyyttä, suuria kokouksia, suuria puheita ja väittämiä, ihmisen oman minän korottamista. Ei se ole todellisen uskon mittari. Itse asiassa ajassamme vallitsee valtava sekaannus. Petos verhoutuu kaikkeen näyttävyyteen ja pyrkii siten eksyttämään luonnollista ihmistä. Jumalan pyhyys ja Hänen ihmiselle käsittämättömän voimansa sekä suuruutensa sekoitetaan inhimilliseen ja sielulliseen kokemukseen. Sen sijaan, että aikamme kristitty painaisi päänsä ja Jobin tavoin tunnustaisi, 42:5-6: ”Korvakuulolta vain olin sinusta kuullut, mutta nyt on silmäni sinut nähnyt. Sentähden minä peruutan puheeni ja kadun tomussa ja tuhassa” – hän kerskaa ja ylpeilee.\nJuly 18, 2017 ilmiotutkija


Värikollaasit: Värikollaasi 10!\nHeipä hei ja hyvää Isänpäivää! Kiitokset myös viimekerran kollaaseista. Nyt onkin saavutettu yksi merkkipaalu, kun vuorossa on minun kymmenes värikollaasi. Väreinä tällä kertaa: rikinkeltainen, hiilenmusta ja tulenpunainen. Hieman nuo minun sävyni ovat tullkinnanvaraisia, mutta niinhän näiden värien kanssa yleensä on. Kaikin puolin mukavia hetkiä värien maailmassa kuitenkin toivottelen ja kollaasejanne jää odottelemaan,\nSusuPetal 8. marraskuuta 2015 klo 13.56\nOnnittelut kympin täyttymisestä ja kiitos sinulle!!\nAino Harjula 8. marraskuuta 2015 klo 14.04\nKiitos, myös sinulle! :)\nEKlastic 9. marraskuuta 2015 klo 2.48\nHi - this is my first attempt to join your collages. I've given the link twice, messing up the my e-mail address. I hope you can sort this out.\nIrkkunen 10. marraskuuta 2015 klo 8.30\nLämpöiset onnittelut sulle Aino <3 on ollut kiva osallistua kollaasihaasteisiin, kiitos!!\nValo ja varjo 12. marraskuuta 2015 klo 17.22\nKiitos näistä väripähkinöistä :D.\nIlona Winebridge 14. marraskuuta 2015 klo 12.08\nOnnitteluni Aino, upeasti olet aloittanut haasteveturina toimimisen. nämä värin ja muodon yhdistävät haasteet ovat olleet todella mielenkiintoisia.


kirjakirppu: John Green: Tähtiin kirjoitettu virhe\nLähettänyt Jenni / Kirjakirppu klo 18.18\nKatri 15. heinäkuuta 2014 klo 21.34\nMinäkin olisin pitänyt tästä varmasti enemmän teini-ikäisenä.\nPs. Mikä kirjahylly tuolla taustalla kurkkaa?\nJenni / Kirjakirppu 16. heinäkuuta 2014 klo 20.27\nVaikka en kohderyhmään kuulunutkaan, pidin kuitenkin kirjasta. Mutta ehdottomasti olisi ollut kova juttu teini-ikäisenä.\nHyllyt ovat Ikean, muistaakseni Billyt :)\nHeidiBee 16. heinäkuuta 2014 klo 10.19\nKirja oli kivaa luettavaa (voiko noin sanoa aiheen yhteydessä, hmm..), sujuvasanaista ja nopealukuista, ajatuksia herättävää ja teini-ikäinen minä olisi rakastanut sitä. Mutta kovasti odotan tätä iltaa, kun pääsen leffaan katsomaan Hazelia ja Gusia! Nenäliinahuomautus otettu vakavasti ;)\nJenni / Kirjakirppu 16. heinäkuuta 2014 klo 20.31\nKyllä välillä tuli mietittyä, että sopiiko tässä nyt kuolemansairaille nuorille nauraa kun huumori osui ja upposi. Joten kyllä, aiheestaan huolimatta myös kivaa luettavaa! Mukavaa leffailtaa, nenäliinat on hyvä olla mukana :D\nLilli / Kirjataivas 16. heinäkuuta 2014 klo 10.48\nAikalailla samoissa fiiliksissä luin kirjan eli tykkäsin, mutta olisin tykännyt enemmän joskus nuorempana. Leffa alkoi nyt houkuttaa arviosi perusteella.\nJenni / Kirjakirppu 16. heinäkuuta 2014 klo 20.33\nElokuva on aika uskollinen kirjalle, ja itse tosiaan tykkäilin kyllä elokuvasta. Kannattaa kokeilla jos on vähääkään kiinnostusta :)


Pastakastikereseptit | Ohjeet – K-Ruoka\nPastakastikkeet jaetaan usein tomaatti-, kerma- ja öljypohjaisiin kastikkeisiin. Ehkä tunnetkin jo bolognesen tai carbonaran, mutta miltä kuulostaisi puttanesca tai amatriciana?\nTomaattikastike taipuu moneen, ja vaihtoehtoja on paljon. Hyviä tomaattikastikkeita ovat esimerkiksi täyteläinen puttanesca, joka on mustilla oliiveilla, anjoviksella ja chilillä maustettu tomaattikastike tai amatriciana, joka on Rooman alueelta kotoisin oleva pekoni-tomaattikastike.\nKermaisten pastaruokien klassikko on tietysti maukas pasta carbonara. Pasta carbonara on kermainen kinkkukastike, jossa on kananmunaa. Se on helppo ja nopea valmistaa ja soveltuu siten hyvin arkiruoaksi.\nÖLJYPOHJAISET KASTIKKEET: Öljyyn tehdyt kastikkeet eivät yleensä vaadi paljon raaka-aineita: yksinkertaiseen valkosipuli-chilipastaan tarvitset pastan lisäksi vain valkosipulia, chiliä, oliiviöljyä ja parmesaania.\nPastakastikkeista puhuttaessa ei voida myöskään unohtaa Italian yhtä tunnetuimmista klassikoista, bolognesea. Erilaisia bolognese-reseptejä on paljon, mutta perinteisessä bolognesessa käytetään aina sipulia, selleriä ja porkkanaa. Tiesitkö, että ylijäävän bolognesen voi käyttää esimerkiksi lämpimiin voileipiin tai pizzaan? Voit hyvin myös pakastaa kastikkeen seuraavaa kertaa varten!\nSitruuna-lehtikaalipasta on kokeilemisen arvoinen! Nopea kastike valmistuu sillä välin kun keität pastan. Kirpakka omena, makea sipuli ja suolaisen mausteinen chorizo ovat lyömätön yhdistelmä, ja helpon omena-chorizopastan valmistus käy käden käänteessä! Parsakaalipestopastaan uppoaa kokonainen parsakaali varsineen ja nopea tomaattimurskasta tehty kastike on mainio arkiruoka.\nKatso parhaat vinkit pastataikinan valmistukseen!\nMaukkaat kastikkeet pastalle\n5 x nopea kasvispasta\nNälän mourutessa vatsassa höyryävä pasta-annos on saatava pöytään vinhan vikkelään. Käy kurkkaama...\n10 x helppo spagettikastike\nMikä spagettikastike on suosikkisi? Kokosimme sinulle 10 helppoa spagettikastiketta, kokeile vaik...


Maalaisbistro: PHO-KEITTO KANALLA\nVietnamilainen keittiö kaikkine yrtteineen, mausteineen, tuoksuineen ja makuineen on osa paratiisia minulle. Olen viettänyt pari viikkoa maassa ja kaikkialla törmää näihin ihaniin tuoksuihin, joten siellä oli pakko istahtaa syömään aika usein. Vietnam oli ranskalainen siirtomaa 1887-1954 ja ranskalainen keittiö elää siellä vahvana vielä tänä päivänä. Esimerkiksi Bánh mì on täytetty patonki, jota myydään joka kadunkulmassa. Täytetyt letut niin ikään. Tänään keskitymme Pho-keittoon (lausutaan föö). Vietnamissa sitä syödään varsinkin aamulla. Matkalla töihin voi istahtaa ruokakojun muovituolille ja nauttia kulhollisen syntisen hyvää lientä joko lihan, kanan, kalan tai vihannesten kera. Annoksen pohjalla on aina riisinuudeleita ja päälle laitetaan yrttejä, limeä, chiliä, ituja ja kastikkeita. Voisin elää aika kauan tällä keitolla!\nOlen aikaisemmin tehnyt Phon lihasta (vaatii enemmän aikaa mutta on kaiken vaivan väärtti). Tämä on nopea ja helppo versio. Google auttoi reseptin etsimisessä mutta lopuksi tein aika paljon lisäyksiä ja muutoksia. Liemestä tuli todella maukas, mikä tässä ruoassa on kaikkein tärkein elementti.\nAinekset isoon kattilalliseen, noin 8-10 annosta:\n3 litraa kanalientä\n2 kpl sitruunaruohoa(hiukan murskattuja)\n15-20 cm inkivääriä, viipaloitu\n2 sellerin vartta, viipaloitu\n(4 broccolinia, paloina)\n2 rkl vaaleata misopastaa/5-6 rkl kalakastiketta\n1 kg kanan rintafilettä\n500 g leveitä riisinuudeleita, keitetään erikseen\n1. Kiehauta liemi yhdessä kaikkien mausteiden ja vihannesten kera. Paahda ensin korianterin siemenet kuivalla pannulla niin mausta tulee voimakkaampi. Laita kokonaiset kanafileet liemeen. Anna kiehua hiljalleen 15-20 minuuttia. Jätin seisomaan vielä puoleksi tunniksi, jotta liemi imi kunnolla kaikki ihanat maut.\n2. Nosta kanafileet kulhoon ja siivilöi liemi. Viipaloi fileet ja kiehauta liemi uudestaan. Lisää 1-2 limen mehu ja mahdollisesti kalakastiketta.\n3. Valmistele lisukkeet sillä aikaa kun liemi kiehuu.\n4 kevätsipulia, viipaloitu\n1-2 punttia thai-basilikaa\n1-2 punttia (väkevää) minttua\n4. Keitä riisinuudelit pakkauksen ohjeen mukaisesti, ei liikaa. Huuhtele ja anna kuivua hiukan.\n5. Laita riisinuudeleita kahdeksaan kulhoon (jos teitä on vähemmän voi hyvin lämmittää liemen seuraavana päivänä tai pakastaa). Sitten viipaloitua kanaa ja ituja. Kaada kuuma liemi päälle ja jokainen saa laittaa kevätsipulia, yrttejä, chiliä ja limeä mielensä mukaan ja maustaa hoisin- ja/tai srirachakastikkeella.\nSyö keitto tikuilla ja lusikalla. Tikuilla saat vietyä kanapalaset suuhun ja lusikalla kauhot lientä. Kulhosta juominen kuuluu asiaan. Voi että, tuli taas nälkä!\nVietnamissa uutta vuotta vietetään 3.2. Ehkä sinäkin syöt vietnamilaista ruokaa silloin?\nTunnisteet: aasialainen, chili, kana, keitto, pho-keitto, Vietnam, vihannekset, yrtit


Design Triennale Kuopio on rohkeiden kohtaamisten tapahtuma, joka tuo yhteen kehittäjät, innovaattorit, huippuosaajat ja edelläkävijät globaalien haasteiden ja teemojen äärelle. Design Triennale on konsepti, joka katsoo tulevaisuuteen ja synnyttää aitoa yhteistyötä verkostojen välillä.\nDesign Triennale Kuopio järjestetään ensimmäistä kertaa kaksipäiväisenä tapahtumana pe–la 26.–27.4. juhlistaen kuopiolaisen muotoilukoulutuksen 135-vuotista taivalta. Tervetuloa mukaan Design Triennale Kuopion tapahtumiin!\nDesign Triennale Kuopio on vuoden 2019 Design Week Kuopion päätapahtuma ja se järjestetään kaksipäiväisenä tapahtumana pe–la 26.–27.4. Perjantain englanninkielisen seminaarin tapahtumapaikkana on Kuopion Musiikkikeskuksen Kamarimusiikkisali (Kuopionlahdenkatu 23 C, 70100 Kuopio) klo 9.30–16.\nLauantaina tapahtuma jatkuu Kuopion Muotoiluakatemialla (Piispankatu 8, 70100 Kuopio), jossa järjestetään Design Triennale Market klo 10–15.\nPerjantain juhlaseminaarissa esiintyvät opetusneuvos Eija Vähälä, toiminnanjohtaja Eija Tanninen-Komulainen ja koulutusvastuujohtaja Salla Seppänen aiheenaan ”Muotoilukoulutuksen historia ja tulevaisuus, 135 vuotta”, Constanze Unger ”Design education, international co-operation and the relevance of 100 years of Bauhaus”, Petra Ahde-Deal ”Wearable technology” ja Ezra Satok-Wolman ”Eat, Breathe, Sleep, Dream: Jewellery”.\nPerjantain 26.4. seminaarissa jaetaan myös muotoilupalkintoja: Kuopion Rouvasväenyhdistys ry:n muotoilupalkinto ”Muodosta tulevaisuus” ja Itä-Suomen Muoto ry:n ”Savolainen suoraviiva -muotoilutekotunnustus 2019” sekä ”Tulevaisuuden kantoväline” -kutsukilpailun palkinnot. Lisäksi ohjelmassa on ”Muotoiluajattelu globaalien ongelmien ratkaisemisessa!” -paneelikeskustelu, jossa mukana ovat TKI-asiantuntija Jyri Vuorisalo, TK- ja liiketoiminnan suunnittelija Raisa Leinonen ja pääpuhujat.\nLauantaina 27.4. Muotoiluakatemialla järjestettävässä Design Triennale Marketissa Savonia Muotoilun opiskelijat sekä muotoilualan ammattilaiset ovat esittelemässä ja myymässä omia tuotteitaan ja palvelujaan. Lisäksi lauantaina voi osallistua Kiertoon-hankkeen kaikille avoimeen työpajaan.\nTärkeänä osana Design Triennale Kuopiota on muotoilukilpailu, joka vuonna 2019 on suunnattu kutsukilpailuna lapsille ja nuorille, aiheena ”Tulevaisuuden kantoväline”. Kilpailuun osallistui 74 oppilasta viidestä eri kutsukouluista ja kilpailuraati valitsi jokaisesta koulusta kaksi ehdotusta jatkokehittelyyn. Savonia Muotoilun opiskelijat yhdessä kutsukoulujen oppilaiden kanssa valmistivat työpajassa mallikappaleet, jotka ovat esillä lauantaina Design Triennale Market -tapahtumassa 27.4. klo 10–15. Siellä kaikilla kävijöillä on mahdollisuus äänestää mieluisinta Tulevaisuuden kantovälinettä. Kaikki viisi kutsukoulua palkitaan.\nDesign Triennale Kuopio -tapahtuman järjestävät yhteistyössä Itä-Suomen Muoto ry, Kuopion Rouvasväenyhdistys / Muotoiluakatemia ja Savonia-ammattikorkeakoulun muotoilun tutkinto-ohjelma. Savonia Muotoilun toisen vuosikurssin opiskelijat ovat vastanneet juhlaviikon DTK-tapahtumien graafisen ja visuaalisen ilmeen sekä markkinointiviestinnän suunnittelusta ja toteutuksesta yhteistyökumppaneiden kanssa.\nLuodakseen työansiota kaupungin varattomille naisille Kuopion Rouvasväenyhdistys päätti vuonna 1884, 135 vuotta sitten, perustaa Käsityökoulun. Käsityökoulussa opetettiin kädentaitoja neuloma-, ompelu- ja kutomaosastoilla. Yhdistyksen toiminta mahdollisti myös tuotteiden myynnin. Nykyisin Kuopion Rouvasväenyhdistys järjestää muotoilun opetusta lapsille, nuorille, aikuisille ja senioreille sekä edistää toimialan yrittäjyyttä ja muotoilun hyödyntämistä yritysten liiketoiminnassa. Yhdistys jatkaa ylpeänä pitkää historiaa alkuperäisten arvojensa mukaisesti.\nVuonna 1860 perustettu Kuopion Rouvasväenyhdistys aloitti käsityökoulun toiminnan 135 vuotta sitten vuonna 1884. Koulutuksen tarkoituksena oli antaa varattomille tytöille ja naisille mahdollisuus ansaita elantoa. Kuva: Kuopion Kulttuurihistoriallinen museo, Victor Barsokevitsch\nNykyinen Savonia-amk muotoilun tutkinto-ohjelma johtaa kulttuurialan ammattikorkeakoulututkintoon, tutkintonimike on muotoilija (AMK). Opintojen laajuus on 240 opintopistettä ja kesto 4 vuotta. Tutkinnon tuottama osaaminen vastaa Euroopan unionin alueella yhteisesti määriteltyä korkeakoulutasoa, mikä mahdollistaa työvoiman ja asiantuntijuuden liikkumisen. Muotoilijan kädenjälki näkyy kaikkialla - tulevaisuus tarvitsee uutta muotoilua, rohkeita tuoteideoita ja palveluinnovaatioita. Valmistuttuaan muotoilija hallitsee suunnitteluprosessin, visuaalista ilmaisua ja eri tuotantotekniikoita. Muotoilun koulutuksessa opitaan kestävän kehityksen sekä liiketoiminnan merkitys osana muotoilijan työtä. Opiskelu on käytännön työtä muotoilustudioitten monialaisissa työelämäprojekteissa, joissa kehittyvät muotoilijan suunnittelutaidot, asiakasymmärrys, aloitteellisuus, näkemyksellisyys ja tulevaisuuslähtöinen ajattelu. Muotoilija (AMK) on laaja-alainen muotoilun ja luovan suunnittelun osaaja.\nItä-Suomen Muoto ry (IMU) on vajaan neljän vuoden ajan tehnyt työtä alan työllisyyden ja yrittäjyyden edistämiseksi. IMUsta on, lyhyestä toiminta-ajastaan huolimatta, tullut muotoilun merkittävä ja vaikuttava toimija alueella. Muotoilijoiden oman yhteisön ja verkoston rakentamiseksi IMU järjestää tänä vuonna yhteisöllisiä työpäiviä ja käynnistää vertaiskoulutustoiminnan jäsenilleen, alan tekijöille ja opiskelijoille. Jo neljättä kertaa järjestettävän Design Week Kuopio (DWK) -tapahtumaviikon tavoitteena on tekijöiden ja eri organisaatioiden yhteistyön edistäminen. DWK tekee työtä muotoilun arvon, sen ymmärryksen ja hyödyntämisen lisäämiseksi. Muotoilun viikon päätapahtumana tänä vuonna on Design Triennale Kuopio.


Scandibet.com | 100% Bonus 100 € Asti | Pika-Kasinot.com\nOta uniikki bonus: 100% 100 € asti\nEtusivu » Scandibet.com\nScandibet.com tarjoaa 10% viikottaisen käteispalautuksen sekä uniikin 100% talletusbonuksen 100 € asti vain meidän lukijoillemme.\nYli 3 000 kolikkopeliä ja nopeat kotiutukset odottavat sinua. Scandibet oli yksi ensimmäisistä kasinoista, joka tarjosi käteispalautusta asiakkailleen.\nSiirry heti alta pelaamaan tai lue koko Scandibet arvostelu ennen pelaamista.\nOta 100% bonus 100 € asti\nLue koko Scandibet.com arvostelu alta tai hyppää suoraan peleihin tästä! Scandibet.com tärkeät tiedot:\nMaksimitalletus: 100 000 €\nPelien määrä: 3 000+\nAsiakaspalvelu: Suomeksi, klo 08:30 – 00:30\nBonus: 10% käteispalautus + 100% bonus 100 € asti\nKierrätysvaatimukset: 25x talletus + bonus\nScandibet.com ensimmäiset kokemukset\nScandibet.com – mikä erottaa sen muista?\nBonus Scandibet.com pikakasinolla\nScandibet.com kokemuksia - ensimmäiset kokemukset\nScandibet.com kerää erittäin paljon kiitosta nopeasti toimivasta sivustostaan. Kolikkopelejä sekä live-casinoa pääsee pelaamaan helposti kaikilla laitteilla joissa on internet yhteys.\nPelivalikoimaan on saatu mahdutettua peräti 3 000 erilaista kolikkopeliä. Näin laajaa valikoimaa ei löydy edes parhaiden pikakasinoiden uusilta tulokkailta. Tosin parhaat uudet, kuten Buustikasino toimitaa saman verran uusia pelejä.\nEnää vuonna 2022 sivusto ei kuitenkaan tarjoa vedonlyöntiä kotimaassamme.\nJuuri nyt lukijoillemme on myös tarjolla sellainen etu, jota muualta ei saa. Uniikki 100% talletusbonus 100 € asti oikeuttaa sinut aloittamaan jopa 1 200 € saldolla, jos teet 100 € ensitalletuksen.\nTätä bonusta et löydä mistään muualta, joten se kannattaa lunastaa heti.\nTässä useimmiten kysyttyjä kysymyksiä Scandibet kasinosta:\nOnko Scandibet kasinolla talletusbonusta?\nKyllä on. Voit lunastaa itsellesi 100% talletusbonuksen 100 € asti. Tämä bonus on voimassa vain Pika-kasinot.com:in lukijoille, eikä sitä ole juuri nyt saatavilla mistään muualta.\nOnko Scandibet kasinolla muita etuja?\nUniikin 100% bonuksen lisäksi voit lunastaa itsellesi kaikista talletuksistasi 10% käteispalautusta. Jotta voisit aktivoida tämän bonuksen sinun tulee olla yhteydessä asiakaspalveluun yhden kerran.\nMitkä ovat 100% / 100 € ensitalletusbonuksen ehdot?\nTärkeimmät säännöt ja ehdot tästä bonuksesta ovat 20 € minimitalletus bonuksen aktivoimiseksi, 5 € maksimipanos kierrätyksen aikana sekä 25-kertainen kierrätys (talletus + bonus)\nAloita pelit Scandibetillä!\nScandibet.com - mikä erottaa sen muista\nSuurin syy pelata Scandibet.com sivustolla on sen tarjoama käteispalautus. Varsin reiluksi asetettu käteispalautus on heti kättelyssä 10% kaikille pelaajia. Näin reilun asian nojalla on pakko myöntää, että harvalta kasinolta löytyy näin ystävällistä etua kaikille pelaajille.\nScandibet oli yksi ensimmäisistä nettikasinoista, joka on käteispalautusta asiakkailleen tarjonnut. Jo yli 2 vuotta toiminut sivusto on tässä siis todellinen pioneeri.\nKäteispalautus maksetaan suoraan pelaajan tilille kerran viikossa. Käteispalautusta voi lunastaa kaikista sivuston peleistä kuten esimerkiksi kolikkopeleistä tai live-casino peleistä.\nJos tarkoituksenasi on keskittää pelaamista yhdelle kasinolle on siinä tapauksessa Scandibet.com oikein loistava valinta juuri sinulle.\nKäteispalautuksen lisäksi Scandibet tarjoaa 100% talletusbonuksen 100 € asti.\nAloita käteispalautuksen kerryttäminen Scandibetillä\nTätä bonusta et löydä mistään muualta. Se on tarjolla vain Pika-Kasinot.com lukijoille.\nSaimme vihdoinkin haltuumme täysin uniikin bonuksen Scandibet kasinolle. Tämä tarjous rantautui meille 28.5.2020. Uuden uniikin tarjouksen avulla talletuksesi tuplataan aina 100 euroon asti.\nParhaan hyödyn saat siis irti tekemällä 100 € talletuksen. Silloin voit aloittaa pelit peräti 200 € saldolla. Näin isoa ensitalletusbonusta ei löydy miltään muulta pikakasinosta.\nTässä bonuksessa on myös varsin kohtuullinen kierrätys, sillä se on vain 25-kertainen (talletus + bonus). Bonuksen kierrätyksen aikana maksimipanos on 5 € kierrosta kohden.\nPienin talletus jolla voit lunastaa tämän bonuksen on 20 euroa.\nOta 100% talletusbonus 100 € asti\nEt tarvi erillistä bonus- tai kampanjakoodia Scandibet.com sivustolla pelaamista varten. Aloitat 10% käteispalautuksen kerryttämisen välittömästi ensimmäisen talletuksesi yhteydessä.\nMyös 100% talletusbonus 100 € asti aktivoituu automaattisesti.\nKotiutus ja talletus Scandibet.comilla\nScandibet.com kasinolla pelitilin luominen tapahtuu samalla sekunnilla kuin talletus. Siirry vain sivustolle ja tee talletus. Trustly luo ja vahvistaa pelitilisi automaattisesti ilman erillistä rekisteröitymistä.\nKun haluat tehdä kotiutuksen paina vain kotiutus painiketta ja valitse summa jonka haluat kotiuttaa. Trustly siirtää varat tilillesi automaattisesti muutamassa minuutissa.\nKaikki Scandibet talletukset ja kotiutukset ovat täysin kuluttomia sekä verovapaita.\nSiirry Scandibet.com kasinolle tästä!\nJos kohtaat ongelmia sivuston kanssa tai haluat lisää tietoa esimerkiksi kolikkopeleistä tai eduista kannattaa olla yhteydessä asiakaspalveluun. Asiakaspalvelua saa Scandibetiltä suomeksi kahdella tapaa eli:\nLive-chat: 08:30 – 00:30\nSähköpostitse: support (at) scandibet.com\nMiksi pelata Scandibet.comilla?


Sitä ennen kokeiluesitystä puidaan joulukuussa osaamisen ja koulutuksen ministerityöryhmässä. Esityksen antamista voidaan kuitenkin pitää melko varmana, sillä etenemisestä viestivä opetus- ja kulttuuriministeri Sanni Grahn-Laasonen (kok.) on tunnettu niin sanotun pakkoruotsin kannattajana.– Valintojaan tekevälle koululaiselle on aika kohtuuton vaatimus tietää varmaksi, aikooko hän joskus valtiolle töihin, hän perusteli kantaansa viime eduskuntavaalien alla.\nKokeilu on yksi Juha Sipilän (kesk.) hallituksen kärkihankkeista, mikä voitaneen lukea perussuomalaisten aikaansaannokseksi. Perussuomalaisten eduskuntaryhmästä kyseltiin jo kesällä kokeilun perään ja epäiltiin, tuleeko sitä ollenkaan.Ministeriön mukaan esityksen kanssa ei ole vitkasteltu, vaan se on ollut perustuslaillisuuden arvioinnissa oikeusministeriössä. Ministeriöt eivät kerro, onko esitys havaittu perustuslain mukaiseksi. Sitäkään ei kerrota, millaisena kokeilua esitetään toteutettavaksi.Kansanedustaja Ritva Elomaa (ps.) sanoo luottavansa siihen, että kokeilu tulee.– Monelle on varmasti tullut mieleen, että onko tätä viivytelty, kun asia on kestänyt ja kestänyt, mutta me luotamme nyt ministerin sanaan."Kansalliskieliä täytyy vaalia"Asiantuntijat sanovat, että kokeilun perustuslaillisuutta ei voi arvioida näkemättä varsinaista esitystä. Apulaisprofessori Janne Salminen Turun yliopistosta muistuttaa, että ruotsi ja suomi ovat perustuslaissa kansalliskieliä.– Kielellisten oikeuksien asema lähtee siitä, että kielellinen vähemmistö pyritään turvaamaan.Salmisen mukaan tämä tarkoittaa muutakin kuin oikeutta saada palvelut molemmilla kielillä. Jokaisella on esimerkiksi oikeus oppia kansalliskieliä. Jos toinen kielistä korvataan paikallisesti vieraan kielen opetuksella, se voi asettaa ihmisiä eriarvoiseen asemaan.– En voi mahdollista tulevaa esitystä näkemättä sanoa, että perustuslaki välttämättä olisi kokeilun esteenä, mutta tässä kansalliskielten kontekstissa se pitää arvioida.Helsingin yliopiston emeritusprofessori Mikael Hidén sanoo, ettei kokeilu ole itsessään perustuslain vastainen.– Riippuu siitä, missä puitteissa se järjestetään. Jos kokeilu on laaja ja kestää monia vuosia, pitää arvioida, miten se vaikuttaa ruotsin kielen taitoon Suomessa.– Jos kokonainen koululaispolvi jäisi vaille ruotsin taitoa, herää kysymys, tulisiko silloin julkiselle vallalle velvoite huolehtia, että kaikilla on yhdenvertaiset oikeudet oppia toista kotimaista kieltä.Eduskunnassa puntit tasanVaalikonevastausten perusteella eduskunnasta noin puolet olisi valmis luopumaan ruotsin opiskelun pakollisuudesta ja noin puolet säilyttäisi tilanteen ennallaan.Åbo Akademi, Turun yliopisto ja Tampereen yliopisto selvittivät suomea äidinkielenään puhuvien ruotsikantoja toissa vuonna laajassa tutkimuksessa, johon osallistui yli 7 300 ihmistä. Kolme neljäsosaa kannatti pakollisesta ruotsin opiskelusta luopumista.


Äidin lievätkin masennusoireet vaikuttavat lapsen tunne-elämään | Mediuutiset\nÄitien masennusoireisiin pitäisi kiinnittää huomiota nykyistä pidempään: ainakin raskausajasta vauvavuoden loppuun.\nRaskasta aikaa. Tutkimuksessa todettiin, että kohtalaista masennusoireilua esiintyi yli 20 prosentilla pikkulasten vanhemmista. Picasa\nTuoreessa suomalaistutkimuksessa selvitettiin, miten vanhempien masennusoireet vaikuttivat lapseen kahden vuoden ja viiden vuoden iässä.\nTutkimuksen mukaan äidin lievemmätkin pitkäkestoiset masennusoireet liittyvät pikkulapsen tunne-elämän ongelmiin, kuten ylivilkkauteen, aggressiivisuuteen tai ahdistukseen.\nIsän masennusoireet vaikuttivat lapsen tunne-elämän ongelmiin vain, jos äitikin oli masentunut.\nÄidin oireilu vaikutti lapseen silloinkin, kun isä ei ollut masentunut.\nTutkijan johtopäätös tästä on, että lievätkin masennusoireet on tärkeää tunnistaa ja tarjota vanhemmille tukea mahdollisimman varhain, tarvittaessa jo raskausaikana.\n– Vanhempien raskauden aikainen ja raskauden jälkeinen masennus ei kosketa vain masennuksesta kärsivää, vaan sillä on kauaskantoisia vaikutuksia vastasyntyneen hyvinvointiin, sanoo Terveyden ja hyvinvoinnin laitoksen vieraileva tutkija Johanna Pietikäinen.\n– Perheissä äitien masennuksella keskeinen rooli lapsen hyvinvoinnin kannalta. Suomessa neuvolajärjestelmä toimii hyvin, mutta äitien masennusoireisiin pitäisi kiinnittää huomiota pidempään: ainakin raskausajasta vauvavuoden loppuun, Pietikäinen sanoo.\nSekä äitien että isien masennusoireet ovat varsin pitkäkestoisia: ne voivat alkaa jo loppuraskauden aikana ja jatkua lapsen toiseen ikävuoteen saakka.\nMasennuksen pitkäkestoisuus viittaa siihen, että masennusta on voinut esiintyä jo ennen raskautta. Aiempi masennus olikin yksi keskeisistä riskitekijöistä kohtalaiselle tai vakavammalle masennusoireilulle.\nToisen vanhemman masennus on riski myös puolisolle. Molempien vanhempien mielen hyvinvointia olisi tärkeä seurata raskauden aikana ja lapsen syntymän jälkeen, ja toisen vanhemman masennusoireilusta pitäisi seurata toisenkin vanhemman masennusoireilun selvittäminen.\n– Isien psyykkistä huonovointisuutta ei kuitenkaan välttämättä tavoiteta esimerkiksi neuvoloiden masennuskyselyillä, Pietikäinen toteaa.\nAiemman masennuksen lisäksi merkittäviä riskitekijöitä olivat raskaudenaikainen unettomuus, stressi, ahdistuneisuus sekä huono perheilmapiiri.\nNämä selkeimpinä esiin nousevat riskitekijät olivat yhteisiä sekä äidin että isän masennuksen ennustajina.\nTutkimus on osa THL:n ja Tampereen, Helsingin ja Itä-Suomen yliopiston sekä Pirkanmaan sairaanhoitopiirin Lapsen uni ja terveys -tutkimusta, jossa on seurattu yli 1 600 odottavaa perhettä raskauden loppuvaiheesta aina lapsen viidenteen ikävuoteen asti.\nIsien psyykkistä huonovointisuutta ei välttämättä tavoiteta neuvolan masennuskyselyllä.\nErikoistumispaikatEspoon keskuksen Samarian ja Kalajärven terveysasemat, Helsingin ja Uudenmaan sairaanhoitopiiri, Espoon kaupunkiYleislääketiedeVaasan keskussairaala, Vaasan sairaanhoitopiiri, VaasaAkuuttilääketiedeMehiläinen Länsi-Pohja, Länsi-Pohjan sairaanhoitopiiri, TornioGeriatriaSiun sote, Pohjois-Karjalan sosiaali- ja terveyspalvelujen kuntayhtymä, JoensuuAkuuttilääketiedeNäytä kaikki erikoistumispaikat


Vertailu ei kannata | Leijonaemojen blogi\n← Tosielämässä apua ei saa\nEpäkunnossa, huolto tilattu →\nby Leijonaemot | 8.10.2012 · 6:24 pm\nVertailu ei kannata\nKaikkeen tottuu, sanotaan. Ja moniin asioihin kasvaa sisälle. Yhden terveen lapsen vanhemmat voivat olla uupuneita ja ajatella, miten ihmeessä useamman lapsen perheet jaksavat. Perheet, joissa on useita terveitä lapsia saattavat miettiä, miten ne perheet joissa on vammaisia tai sairaita lapsia oikein jaksavat. Meidän perheessämme on kolme lasta, joista vanhin on vaikeasti liikuntavammainen 4,5 –vuotias. Minä mietin, miten ihmeessä ne jaksavat jotka joutuvat pelkäämään lapsensa hengen puolesta päivittäin. Toisaalta mietin, miten ne perheet jaksavat, joille on syntynyt vammainen lapsi ja jotka asuvat jossain todella köyhissä maissa. Kaikki on suhteellista, sanotaan. Tiettyyn rajaan asti se pitää paikkansa.\nAina on joku, jolla menee huonommin. Aina on joku, jolla on vähemmän tai joku, jolla on enemmän. Kaikenlainen kilvoittelu ja asioiden arvottaminen on ihmisluonnolle tyypillistä ja monessa asiassa se onkin avain kehitykseen ja asioiden muuttumiselle. Mutta sitten on asioita, joissa ei pitäisi kilpailla, kadehtia eikä arvottaa asioita suhteessa toisiin. Perheiden jaksaminen on mielestäni yksi niistä. Joudun itsekin välillä tekemään todella kovasti töitä, etten pahoittaisi mieltäni tai päästäsi suustani emäsammakkoa kun joku pohtii sellaisen asian hankaluutta, joka meille on täysin mahdotonta. Lapseni tarvitsee nyt ja aina apua yöllä peiton, tyynyn ja asennon vaihtamisen kanssa. Mitä sanon sellaiselle äidille, joka nurisee että hänen 1,5 –vuotiaansa vieläkin herää kerran yössä vaatien maitopulloa? En mitään. Mietin mielessäni, että tietäisipä vaan ja samaan aikaan ymmärrän, että hänellä voi olla jotain muita ongelmia joista en tiedäkään – tai hän voi joutua vaikeaan asemaan pyytämättä ja yllättäen. Tänään, huomenna tai kahdenkymmenen vuoden päästä. Silloin hän ymmärtää. Ehkä.\nTilanne on vähän kuin lentokoneessa itkevien lasten kanssa. Kun koliikkikerho kokoontuu Boenginssa, voi tilanteeseen suhtautua kolmella tavalla: voi pyöritellä päätään, mulkoilla ja pahoittaa mielensä. Voi tuntea suurta myötätuntoa lasten vanhempia kohtaan – tai sitten voi huokaista helpotuksesta ajatellen, että onneksi tuo ei tällä kertaa ole minun lapseni! Olen melko varma, että ne parikymppiset bisnesmiehet ja –naiset, jotka ovat kärttyisiä ja harmissaan kun huutavat lapset pilaavat heidän Tärkeän Matkansa, näkevät asian aivan toisin sen jälkeen kun heillä on omia lapsia. Ihan sama juttu tässä perheiden jaksamisen kanssa. Ei toisten tilanteen raskautta voi kokonaan ymmärtää ennen, kuin on itse kokenut jotain vastaavaa. Tiedän sen, koska itse olin joskus se itkeviä lapsia ja erilaisuutta vieroksuva, uransa nousukiidossa oleva jakkupukutyttö. Sen ei tarvitse olla Siperia, joka opettaa. Ihan tavallinen elämä riittää silloin, kun siitä tulee erityistä.\nViranomaisten ja terveydenhuoltohenkilökunnan on käytettävä mittareita ja arviointiasteikkoja työnsä tueksi. Rajoja on vedettävä ja niukkoja resursseja on jaettava tasapuolisesti niitä eniten tarvitsevien kesken. Voiko juuri mikään tuntua raskaammalta kuin se, että joutuu perustelemaan ja arvioimaan oman tilanteensa vaikeutta ulkopuoliselle? Olohuoneen nurkassa istuva täti kuuntelee pää kallellaan ja rastittaa paperiinsa asteikolla yhdestä viiteen kuinka raskasta meillä nyt juuri tällä hetkellä on. Kyllä – yöheräämiset ja jatkuva kantaminen rasittaa ainakin nelosen verran. Ja juu, terapiakäynnit ja byrokratia on vähintään kolme ja puoli. ”Odotas hetki, käyn pyyhkimässä yhden pyllyn ja vaihtamassa toisen asennon, mietitäänpäs sitten arvosanaa minun jaksamiselleni, jooko?”\nLeijonaemot on sellainen yhteisö, jossa kaikilla on kuormassaan vaikeita asioita ja raskasta perhe-elämää. Tässä joukossa ei kilpailla eikä vertailla, vaan tuetaan toisia. Vertaistuki on parhaimmillaan sitä, että muut ymmärtävät jo puolesta sanasta – tai pelkästään katseesta – sen, mitä toinen kantaa sydämellään.\n8 responses to “Vertailu ei kannata”\n8.10.2012 6:31 pm\nIhanan tervejärkinen kirjotus!\n8.10.2012 6:59 pm\n9.10.2012 5:14 am\nHieno kirjotus Pia… Tätähän meidän elämä on. Koitetaan silti vetää kaikki yhtä köyttä ja auttaa toisiamme mielummin kuin vääntää kättä siitä kellä on raskainta. Me jokainen lähdemme eri tilanteista ja ne on otettava huomioon. Ongelma mistä toinen puhuu on kuitenkin sen ongelman kokevalle todellinen, eikä sitä tulekkaan vähätellä: 🙂\n9.10.2012 8:02 am\n“On mahdotonta sanoa,mikä on kenellekin sopivasti.\nSe mikä toiselle on vähän,voikin toiselle olla liikaa.\nJaksamme eri asioita ja eri määrän.\nVoimat riippuvat niin monesta tekijästä.\nToiselle sama asia on alku,toiselle viimeinen pisara,jonka myötä malja läikkyi yli.\nMutta mistä hän tietää,miten paljon maljassa jo oli.”\n9.10.2012 8:14 am\nKiitos Pia hienosta kirjoituksesta!\n9.10.2012 11:25 am\n9.10.2012 9:53 pm\nNäin juuri! Leijonaemot ❤\n4.2.2014 10:49 pm\nAivan ihana kirjoitus!! Tätä asiaa olen juuri itsekin pohtinut ja nyt kun löysin tämän tekstin, niin veit sanat suustani.


ammattipätevyys -uutiset - Sivu 1 - Uutisvirta.fi\nTänään on 18.10.2019 17:39 ja nimipäiviään viettävät: Satu, Säde ja Lukas. Käytämme EVÄSTEITÄ | MOBIILIVERSIO M.UUTISVIRTA.FI\nHae blogeista sanalle ammattipätevyys\nMTV\t- 02.08.2019 20:53\nPoliisi valvoi raskasta liikennettä, ongelmia paljastui paljon: lepoaikoja rikottiin, junalippuja oli väärennetty ja kuljettaja oli ratissa ilman ammattipätevyyttä\nSuomen Yrittäjät\t- 30.01.2019 11:05\nHoitokoti Päiväkummun toimitusjohtajalla Anne Kankaalla on pitkä kokemus kesätyöntekijöiden palkkaamisesta. – Kesätyöntekijät mahdollistavat vakituisille työntekijöillemme ansaitun kesäloman. Osa kesätyöntekijöistämme aloittaa jo toukokuulla, pääosa kesäkuussa ja usein kesälomia sijaistetaan aina elokuulle saakka. Ryhmäkotien tarpeet vaihtelevat sijaistusten pituuksien mukaan. Hoitokoti Päiväkummulla on 11 ryhmäkotia ja yksi palvelutalo, joihin on otettu...\nTilannehuone: 17:39:23 Vihti tieliikenneonnettomuus: keskisuuri\nTilannehuone: 17:39:47 Salo vahingontorjunta: pieni\nVantaan Sanomat: Osaatko sanoa, mihin suuntaan lähti...? – Hätäkeskuspäivystäjä tekee työtään maan uumenissa\nIltalehti: Trendidieetti kieltää viljat, maidon ja hedelmätkin – listasimme ketodieettiin sopivat päivän ruoat


Mepit haluavat lopettaa Strasbourgissa ravaamisen - Kotimaa - Uutiset - MTV.fi\nJulkaistu 16.02.2011 15:21\nKokousten pitäminen Strasbourgissa on kirjattu EU:n perussopimukseen.\nEuroparlamentaarikot haluavat luopua Ranskan Strasbourgista EU-parlamentin kokouspaikkana.\nZürichin yliopiston tekemän tutkimuksen mukaan parlamentin kokousten järjestäminen sekä Brysselissä että Strasbourgissa tuo vuosittain EU:lle 180 miljoonan euron lisälaskun. Noin yhdeksän kymmenestä europarlamentaarikosta antaisi parlamentin itse päättää kokouspaikastaan. Vajaa puolet mepeistä kokee kuukausittaisen kokouspaikan vaihtamisen aiheuttavan merkittäviä huononnuksia työoloihin. Mainos (uutinen jatkuu alla)\nMuutos ei ole helppo, koska kokousten pitäminen Strasbourgissa on kirjattu EU:n perussopimukseen.Hassi: Todella ajastaan jälkeenjäänyttäVihreiden euroedustaja Satu Hassi on samoilla linjoilla meppien enemmistön kanssa.- Mielestäni tämä on todella ajastaan jälkeenjäänyttä. Tämä maksaa, saastuttaa, ja lisäksi hankaloittaa meidän kaikkien työtä.Vihreät ovat ehdottaneet myös EU-parlamentin kokouskäytäntöjen muuttamista Brysselissä.- Pohdimme vakavasti, että kokousviikkoja pidennettäisiin ja niiden lukumäärää vähennettäisiin, jolloin myöskin Brysseliin lennettäisiin vähemmän, Hassi sanoo.\nTutkimuksen mukaan Strabourgista luopuminen leikkaisi EU:sta yli 300 työpaikkaa ja vähentäisi hiilidioksidipäästöjä 19 000:lla tonnilla.\nVanhanen ei kommentoi päätöstä: "Asia yhä kesken" Uusimmat uutisvideot


Käärmetalon peruskorjaus palkittiin Arkkitehtuurin Finlandia -palkinnolla | Helsingin kaupungin asunnot Oy\nKäärmetalon peruskorjaus on vuoden 2019 Arkkitehtuurin Finlandia -palkinnon voittaja. (Kuva: Kuvatoimisto Kuvio Oy)\nKäpylässä sijaitseva Heka-kohde Käärmetalo palkittiin rakennuksen peruskorjauksen 1. vaiheesta, joka valmistui keväällä 2018. Peruskorjauksen pääsuunnittelijana toimi arkkitehti Mona Schalin. Vuoden 2019 voittajan valitsi kuvataiteilija, kirjailija Hannu Väisänen.\nSubmitted on 8.10.2019\nVuoden 2019 Arkkitehtuurin Finlandia -palkinnon voittajan valinnut Väisänen kuvaa valintaansa seuraavasti:\n”Yrjö Lindegrenin suunnittelema Käärmetalo kuuluu suomalaisen arkkitehtuurin hohtavimpiin helmiin. Kun tuollainen ikoninen rakennus sitten rappeutuu, kun se on lysähtämässä kasaan, pelastaminen vaatii yhtäällä tavatonta ammattitaitoa ja toisaalla katkeamatonta sisua. Korjaajien on mietittävä millä tavoin nostaa uudelleen esiin Käärmetaloon liittyvä melkein utooppinen idea laadukkaasta vuokratalosta. On myös näytettävä miten modernismin asumisihanteet voivat toimia edelleen ja olla esimerkkeinä uudelle asuntorakentamiselle.\nMinun valintakriteereihini on vaikuttanut sana ’itsetunto’. Ja kysymys mikä, mitkä seikat vaikuttavat itsetunnon kasvuun tai sen kasvattamiseen, kun on kyse arkkitehtuurista. Kaikista ehdolle asetetuista rakennuksista tai korjauskohteista tätä itsetunnon kohotusta minulle eniten edustaa Käärmetalo ja sen korjaustyö, jota kukaan muu kuin asialle omistautunut arkkitehti ei voi suorittaa.\nKäärmetalon ykköstuntija Hekalla, Heka Etelä Oy:n kiinteistöpäällikkö Karri Åhs palkintojuhlassa\nVanhaa kunnioittaen peruskorjattu Käärmetalo\nHelsingin olympialaisten alla valmistuneen Käärmetalon (Mäkelänkatu 86) on suunnitellut arkkitehti Yrjö Lindegren, jonka kynästä on lähtöisin myös Helsingin Olympiastadion. Käärmetalo, jota pidetään yhtenä suomalaisen modernin asuntoarkkitehtuurin huippukohteista, on ensimmäisiä Arava-lainoitettuja vuokrataloja. Sen kahdessa asuinrakennuksessa on yhteensä 189 asuntoa: yksiöitä, kaksioita ja kolmioita.\nVuonna 1951 Käpylään valmistunut Käärmetalo korjattiin rakennussuojelun edellyttämällä tavalla ja rakennuksen historiaa kunnioittaen. Peruskorjauksessa käsiteltiin muun muassa kylpyhuoneet, keittiöt, sisäpinnat, yläpohjarakenteet, ulkorappaus, parvekkeet, ovet, ikkunat, yhteistilat ja lvi-järjestelmät. Palkintoehdokkaat valinnut esiraati kehuu erityisesti sitä, että rakennuksen ilmanvaihto säilytettiin painovoimaisena, mikä säästää energiaa ja ehkäisee sisäilmaongelmien syntymistä. Peruskorjauksen toinen vaihe alkoi syksyllä 2018.\nKäärmetalon peruskorjauksen pääsuunnittelijana toimii arkkitehti Mona Schalin Arkkitehdit Kati Salonen ja Mona Schalin Oy:stä. Schalin on pääsuunnittelijana myös toisen Heka-kohteen, Käpyläntie 12, entisöivässä peruskorjauksessa, joka käynnistyi Käpylässä syyskuussa.\nArkkitehtuurin Finlandia jaettiin kuudetta kertaa\nArkkitehtuurin Finlandia -palkinnon myöntää Suomen Arkkitehtiliitto SAFA ja se jaettiin tänä vuonna kuudetta kertaa. Palkinnon tarkoitus on lisätä luovan ja korkealuokkaisen arkkitehtuurin arvostusta sekä nostaa esille arkkitehtuurin kulttuurista arvoa ja hyvinvointia lisäävää merkitystä. Aiemmin palkinnon ovat voittaneet muun muassa Uusi lastensairaala, Rovaniemen keskuskentän monitoimirakennus Railo sekä Jyväskylän Kuokallassa sijaitseva Puukuokka-puukerrostalo.\nMuita ehdokkaita tämän vuoden palkinnon saajiksi olivat Helsingin keskustakirjasto Oodi, Jyväskylän yliopiston päärakennuksen restaurointi, Kruunuvuorenrannan koonta-asema ja Vaaralanpuiston päiväkoti.\nHeka renovation architecture Serpentine House renovation Heka Etelä Oy


Moottori: 2x Mercruiser 7.4 MPI\nKotisatama: Greve Havn , DK\nIso ja kaunis moottorivene, jossa tilaa koko perheelle! Tämä Bayliner 3587 on täynnä laitteita ja hyviä ratkaisuja, joiden avulla voit pysyä vedessä koko kesän. Veneessä on 3 erillistä kahden hengen huonetta. 2 erillistä kylpyhuonetta wc: llä ja suihkulla. Keulassa on iso erillinen huone, jossa parivuode, sohva ja vaatekaappi, jossa on hyvä säilytystila. Laivan keskellä on huone, jossa on parivuode ja vaatekaappi varastointia varten. Lisäksi on kylpyhuone, jossa on lämmin ja kylmä vesi, suihku, pesuallas ja wc. Takahuoneessa on iso parivuode, jossa on runsaasti kaappitilaa, suuret peilit, pesuallas, wc ja suihkuosa erikseen ja mukava stereot. Ohjaamo on suunniteltu siten, että voit olla samanaikaisesti koko perheen kanssa. Tässä on mahdollista, että kapteeni purjehtii venettä ja loput matkustajat jakautuvat suureen sohvaan ja keittiöön, jossa on kaikki tarvittavat välineet, kuten; uuni, 3 keittolevyä, mikroaaltouuni, 2 pesuallasta kuumalla ja kylmällä vedellä, jääkaappi, pakastin m.m. Takakansi on iso ja tilava. Täällä on runsaasti tilaa nauttia illallisesta yhdessä ja mahdollisuus kytkeä kattoon valo, kun aurinko on laskenut. Takakannelta siirryt veneen flybridgelle, josta on todella hyvä näkymä. Täällä on mukava kulmasohva ja 2 nojatuolia sekä kapteenin ohjausasema. Jos haluat varjoa, etsi vain mukana tulevat biminit flybridgeltä. Etukannella on erityisesti valmistettu kaksinkertainen patja aurinkoa varten. Lisäksi voidaan mainita laitteet; Stereosysteemi 2 VHF-radiota, sähköankkuri, suihku uima-alustalla, Garmin GPS, yhdyskäytäväsilta, akkulaturi, 2 lämmitys- / ilmastointijärjestelmää, keskuspölynimuri ja paljon muuta. Kaksi tehokasta Mercruiser 7.4 MPI -moottoria, molemmat 310 hevosvoimaa, antavat mahdollisuuden purjehtia rauhallisesti ja nauttia matkasta, mutta myös antaa sille vähän kaasua ja päästä sinne nopeasti. Molemmat moottorit jäähdytetään makealla vedellä. Tässä mallissa on kiinteät akselit. Vene on CE-hyväksytty. Kaikki asiakirjat ovat saatavilla. Lisätietoja tai tarkastuspyyntö: Yachtbroker Lolland Falster v. Christian Permin Magnussen +45 22502240 Christian@yachtbroker.dk.\nVeneen kuvaus: Bayliner 3587\nHinta: EUR 62 000\nHinta: EUR 265 800


NÄE ERO | STP®:n öljyn lisäaineet ja polttoainelisäaineet\nSTP® Complete Fuel System Cleaner -aineella käsitellyn moottorin sisäpuoli.\nPolttoaineen epäpuhtaudet voivat aiheuttaa haitallisten jäämien kerääntymistä sekä uusissa että vanhoissa moottoreissa polttoainesuuttimiin, imuventtiileihin ja palotiloihin – alle 4 800 km:n jälkeen – ja aiheuttaa\npolttoaineen kulutuksen lisääntymistä\nhuonon kiihtyvyyden ja tehon menetystä\nitsesyttymistä (kolkutus ja nakutus)\nSTP® Complete Fuel System Cleaner sisältää tehokkaita puhdistusaineita, jotka poistavat haitallisia jäämiä. Yksi säiliön käsittely puhdistaa koko polttoainejärjestelmän – polttoainesuuttimet, imuventtiilit ja myös hankalassa paikassa olevat palotilat – ja parantaa moottorin suorituskykyä.\nAstu testauslaitokseen, kun vertailemme kahta moottoria. Kummallakin ajettiin yhtä monta kilometriä samalla polttoaineella. Sen jälkeen toinen moottoreista käsiteltiin STP® Complete Fuel System Cleaner -aineella. Katso itse, miten se poistaa haitallisia jäämiä moottorista ja palauttaa moottorin suorituskyvyn.


Avotakka 50 vuotta: Lumpeenkukkatalo | Meillä kotona\nAvotakka 50 vuotta sitten: ”Lasikattoisessa Lumpeenkukkatalossa on kesä läpi vuoden”\nAvotakan ensimmäisessä numerossa tammikuussa 1967 oli juttu ruotsalaisista Lumpeenkukkataloista. 50-vuotisjuhlan kunniaksi palaamme menneisyyteen – tai ehkä kurkistamme tulevaisuuteen? Lue Avotakan ensimmäinen juttu tästä.\nJutun ingressi lupaa: ”Voitte uida olohuoneessanne ympäri vuoden. Katsella tähtitaivasta oman kattonne läpi. Kasvattaa kotona tropiikin väriloistoa.”\n”Ensimmäinen Lumpeenkukkatalo oli valmistuessaan kolme ja puoli vuotta sitten (vuonna 1963) varsinainen sensaatio. Ruotsin Uttraniin virtasi väkeä läheltä ja kaukaa sitä ihmettelemään. Atriumtalo avautuvine lasikattoineen ja sisäänrakennettuine uima-altaineen oli jotakin ennennäkemätöntä. Puhuttiin tulevaisuuden kodista.\nKallinin perhe on asunut taloa alusta alkaen. Kävimme tapaamassa heitä ja katsomassa ihmekotia. Kävimme myös Lumpeenkukkajuniorissa. Se valmistui runsas vuosi sitten. Periaate on siinäkin sama: jatkuva kesä olohuoneessa.\nSiitä on seitsemisen vuotta, kun arkkitehti Bengt Warne esitteli ruotsalaiselle kodinsisustuslehdelle Allt i hemmetille piirroksia aivan uudenlaisesta talosta. Lehti innostui ajatuksesta ja julkaisi taloa esittävän piirroksen. Nyt puolestaan lukijat kiinnostuivat. Allt i hemmetin toimitukseen alkoi sataa tiedusteluja ja kannanottoja.\nUusi, puoleensavetävä idea oli syntynyt. Lumpeenkukkatalo tarjosi ihmiselle entisestä täysin poikkeavan tavan yhdistää kesä ja talvi, luonto ja koti. Se oli atriumtalo, avara ja valoisa. Olohuoneen päällä oli lasikatto tai pikemminkin kupu, kuin mikäkin lumpeenkukka todella. Se koostui neljästä lehdestä, jotka voitiin avata ja sulkea yhdessä tai kukin erikseen. Valopihan keskellä oli uima-allas ja isoja viherkasveja sen ympärillä. Kodissa saattoi elää kuin vapaan taivaan alla, uida ja paistattaa päivää olohuoneessa.\nLumpeenkukkatalo kylpee valossa.\nRouva Lisbeth Kallin oli muiden tavoin lukenut uutuudesta ja tullut siihen tulokseen, että juuri hänen perheensä voisi nauttia elämästä tässä talossa. Helmikuussa 1964 Kallinit muuttivat uuteen, erilaiseen kotiinsa.\nKallinien Lumpeenkukkatalo on Uttranissa, parinkymmenen kilometrin päässä Tukholmasta. Astuessani sisälle olohuoneeseen ajattelin ensin, että tämä ei voi olla totta. Kattona oli sininen taivas, lasikupu oli näet avattu selkosen selälleen, ilma oli lämmin ja tuoksuva. Aurinkopihaa hallitsivat valtavat viherkasvit. Uima-altaan vesi heijasteli taivaan sineä. Lisää valoa tulvi valtavista ikkunoista, jotka peittivät olohuoneen yhden seinän. Alkuunsa en osannut muuta kuin kulkea ympäri, katsella ja ihmetellä, koettaa veden lämpöä ja taas ihmetellä. Mahdoin vaikuttaa omituiselta vieraalta.\nEipä niinkään. Isäntä, Sture Kallin, hymyili hämmästykselleni leppoisan ystävällisesti. Olin kuin kaikki muutkin ensikertaiset kävijät. Alkuunsa kuulemma kaikki vain kävelevät ja katselevat. Mutta sitten alkavatkin puheet. Kysyttävää on kaikilla paljon, yksityiskohdista, etuisuuksista, varjopuolista. Kallinit ovat tottuneet vastaamaan. Talouutuudessa on tähän mennessä käynyt kymmenisentuhatta ihmistä. Jokaiseen se on tehnyt jonkinmoisen vaikutuksen. Eräänä päivänä oli järjestetty virallinen taloontutustumistilaisuus. Silloin kävi parin tunnin sisällä 1500 ihmistä. 400 heistä täytti esille asetetun kyselykaavakkeen. Vain kaksikymmentä niistä ilmoitti, ettei missään nimessä haluaisi asua näin erilaisessa talossa. Se oli heidän mielestään liian edustava, siitä puuttui kodikkuus, se oli liian avara, kuin lentokentän halli.\n– Viihtyykö ihminen näissä puitteissa?\n– Viihtyykö? ihmettelivät herra ja rouva Kallin yhteen ääneen.\n– Kun on asunut runsaat kolme vuotta Lumpeenkukkatalossa, on vaikea kuvitella mitään muuta elämisen muotoa. Emme haluaisi palata rivitaloon, jollaisessa edellinen kotimme oli.\nTavallisessa rivitalossa ei tosiaankaan voi astua suoraan makuuhuoneesta uima-altaaseen. Ei siellä voi painaa pientä nappia seinässä ja sanoa: hokkuspokkus, katto avaudu, kesä tule sisälle olohuoneeseen.\nLasikaton neljä osaa saa säädettyä haluamaansa asentoon.\n"Kuva Kallinien kotoa, isäntäväen näette keittiön eteen sijoitetun ruokailuryhmän ääressä."\nPuusta, teräksestä ja lasista rakennetun talon kokonaispinta-ala on 256 neliömetriä. Atrium käsittää 64 neliötä. Siihen liittyvät väliseinittä oleskelu- ja ruokailutilat. Avaruuden tunne on valtava, varsinkin kun ylhäällä on taivas kattona.\nMuut huoneet on sijoitettu kahdelle seinämälle. Yhdellä ovat äidin ja isän makuuhuoneet sekä kahden lapsen huoneet ynnä työhuone. Toisella taas ovat ne huoneet, joissa tarvitaan vettä. Märkään päähän kuuluvat tietysti keittiö, kylpy- ja suihkuhuoneet sekä vaatteidenpesuhuone.\nKeittiö saa naisen kuin naisen huokaamaan ihastuksesta. Ensimmäisen Lumpeenkukan hinta on noin 300 000 kruunua eli vajaat 19 miljoonaa markkaa. Hintaan sisältyy täydellinen keittiönkalustus.\nKaikesta näkee, että rouva Kallin on tottunut esittelemään keittiönsä hienouksia. Ensimmäisenä hän vetää esille suuren yleistalouskoneen, joka tekee emännän puolesta miltei mitä tahansa, jopa kuorii perunat – muun perheen komentamisesta kuriin ja järjestykseen täytyy äidin itsensä huolehtia. Tiskiä ei näy missään, vaikka olemme saapuneet pian aamukahvin jälkeen – kupit ja lautaset ovat tietenkin tiskikoneessa. Leivän ja lihan voi viipaloida leikkurilla, joka käyttämättömänä ollessaan taivutetaan alaspäin työpöydän alle, samalla tippuvat muruset tarkoitukseen varatulle alustalle. Pyyheliinoille on pieni kuivauskaappi, suurempaa pyykkiä varten taas tilava komero, jonka voi panna toimimaan määräajaksi määrätyllä lämmöllä. Uuni on soveliaalla korkeudella maasta, keittolevyt keskellä työpöytää. Kun roskaämpärin ovi avataan, nostaa takaseinään kiinnitetty vaijeri ämpärin kannen paikoiltaan. Turha kysyäkään, viihtyykö rouva Kallin valtakunnassaan.\n– Tottakai. Mutta perheenemännän kannalta talolla on muitakin etuisuuksia. Ennen kaikkea se on helppohoitoinen. Kaikkia huoneita peittää yhtenäinen matto, kynnyksiä ei ole missään. Siivous käy vaivatta, vaikka pinta-alaa onkin runsaasti.\nLasikatto on valtava. Vaatiiko se erikoisponnistuksia pysyäkseen puhtaana?\n– Sen pesee parissa tunnissa. Kaikki neljä osaahan voi säätää millaiseen asentoon tahansa. Katto samoin kuin eräät ulkoikkunat ovat lämpölasia: ruutujen väli on täytetty kaasulla paremman lämpöeristyksen saamiseksi ja ruudut sitten suljettu hermeettiseksi kokonaisuudeksi niin, että ikkunaa ei tarvitse pestä kuin sisältä ja ulkoa.\nLumpeenkukkajuniorin sauna on isäntänsä, rakennusinsinöörin ylpeys. "Huomatkaa päänalunen ja seinässä oleva jaloille tarkoitettu tappi, jotka molemmat voi säätää korkeammaksi tai matalammaksi."\n"Ken haluaa ihailla ympäröivää maisemaa normaalisti, voi asettua esimerkiksi olohuoneen ikkunaseinän äärellä olevaan nojatuoliin."\nMikä on lummetalon paras puoli?\n– Se, että voimme elää kesässä läpi vuoden, sanoi herra Kallin.\nTotta hyvinkin. Ajatelkaahan vain olevanne talon isäntä, joka palaa kotiin asioiltaan. On talvi ja ulkona korkeat nietokset. Poikanne pyyhältää teitä vastaan suksilla. Itse menette sisälle ja pukeudutte uimahousuihin. Hyppäätte altaaseen ja reippaan uinnin jälkeen asetutte viherkasvien varjoon ihailemaan huurteisia koivuja, joiden yllä tähdet kimaltelevat. Onnea, eikö? On muuten ihmeellistä, miten upeasti viherkasvit varttuvat atriumtalossa – ilman että kenelläkään perheessä on varsinaista ”viherpeukaloa”. On valoa ja lämpöä kuin kasvihuoneessa konsanaan, uima-altaan ansiosta taas ilma ei ole milloinkaan liian kuivaa. Emäntä näytti muutamia kuvia, jotka oli otettu talon alkuaikoina. Kasvit ovat niissä pieniä ja vaatimattomia kuin minkä tahansa normaalikodin ikkunalaudalla. Tänään ne rehottavat kuin tropiikissa.\nIsäntäväki on esitellyt meille vain talon hyviä ja kauniita puolia. Täytyyhän olla myös jotakin, mikä ei miellytä, joitakin epämukavuuksia.\n– Kuten huomaatte, täällä on käytetty runsaasti terästä. Katon lasiosat on tuettu teräksellä, siitä on valmistettu olohuoneen tukipilarit ja isompien ikkunoiden ja liukuovien reunukset. Talvella kun ulkona on kylmää ja täällä sisällä kosteaa ja lämmintä, määrätyt osat niistä vetäytyvät huurteeseen. Uusissa taloissa terästä käytetään vain kattoikkunain tukemiseen. Muut saa puu korvata.\nAtriumosan lämmityspulma on täällä ratkaistu infralampuilla, jotka on sijoitettu lasikaton alareunaan. Tehokasta, mutta turhan kallista. Lumpeenkukka-junioreissa ne onkin korvattu lasikaton alustassa kiertävällä ilmakanavalla, josta puhallin työntää ilman kanavan reunaan sijoitettujen lämpöpattereiden (konvektoreiden) läpi ikään kuin lämpötyynyksi lasikaton kupuun.\nLumpeenkukkatalossa avaruuden tunne on valtava.\nUima-altaassa Lumpeenkukkajuniori-talossa asuvan perheen tytär Ann-Charlotte.\nAurinko auttaa lämmityksessä\nTalvella tarvitaan kunnon lämmitystä, mutta toisaalta vielä myöhään syksyllä ja varhain keväällä auringonsäteet auttavat lämmityksessä. Kesäaikaan tietysti joskus turhankin tehokkaasti, mutta toisaalta, voiko kuvitella taloa, missä on etevämpi tuuletuslaite: sen kuin vain aukaisee katon.\n– Yhtä seikkaa minä ihmettelen, jatkoi herra Kallin jutusteluaan.\n– Niin paljon ihmisiä kuin meillä on käynyt näinä vuosina, vain yksi ainoa on tipahtanut uima-altaaseen. Hän oli muuan saksalainen mies, joka saapui pihaan omalla autollaan. Juuri sillä hetkellä meillä olivat meneillään katonkorjaustyöt ja siitä syystä osa altaasta oli peitetty paperilla. Kävellessään vieras tuli kysäisseeksi: ”Kuinka syvä allas on?” ja molskis, hän oli astunut paperille ja sitä tietä veteen. Teki mieli sanoa, että nythän sen tiedätte – mutta ei sentään tohtinut.\nLumpeenkukkatalossa huolet ovat pieniä riemujen rinnalla. On lysti sivullisen seurata tavallisen lauantaiaamun menoa koekaniiniperheessä. Tytär nousee uima-altaasta vanhempien valmistuessa lähtemään ostoksille. Ovella rouva kuitenkin muistaa:\n– Kuule, Sture, sulje katto. Voi vaikka ruveta satamaan.\nHerra sulkee katon niin kuin meikäläinen ikkunan.”\nOsa jutun kuvista on toisesta talosta, rakennusinsinööri Lennart ja sihteeri Birgitta Ahlbergin kodista Viggbyholmissa, jossa Avotakka myös vieraili. Tämä Lumpeenkukkatalon juniorimalli oli eräänlainen paranneltu ja suurempi versio alkuperäisestä.\nArkkitehti Bengt Warne omisti elämänsä taloille, joissa ihmiset voisivat elää harmoniassa luonnon kanssa. Hänen mielestään ekologisuus oli kaikkea muuta kuin tylsää, epämukavaa ja kallista.\nKasvihuoneen sisälle rakennetuista taloista on tullut Ruotsissa 2010-luvulla jopa pieni trendi. Ajatuksen isä on lumpeenkukkatalon suunnitellut arkkitehti Bengt Warne (1929–2006), joka rakensi maailman ensimmäisen kasvihuonetalon Ruotsin Saltsjöbadeniin 1970-luvulla.\n– Hän oli ainakin 50 vuotta aikaansa edellä, sanoo Anders Solvarm Ecorelief-yrityksestä.\nItsekin kasvihuonetalossa asuvan Solvarmin yritys on osa Greenhouse Living -konsulttirypästä, joka auttaa halukkaita kasvihuonetalon rakentajia. Tällä hetkellä käynnissä on viitisen projektia. Bengt Warne oli Anders Solvarmin innoittaja ja mentori, kun Solvarm runsaat kymmenen vuotta sitten osti kasvihuoneen ja rakensi sisälle oman hirsitalonsa.\nBengt Warne esitteli talokonseptinsa vuonna 1993 ilmestyneessä kirjassa Acasians villkor: att bygga och bo i samklang med naturen. Kasvihuoneen ja talon ympärillä olevan puutarhan idea oli tarjota paitsi mukavaa asumista myös pienentää asumisen ympäristöjälkeä sekä vähentää lämmityskuluja ja rakennuksen kulumista. Esimerkiksi jätevedet puhdistettiin kasvipenkkien kautta.\nMutta miksi idea on jälleen pulpahtanut pinnalle ja kasvihuonetalojen rakentaminen kiinnostaa?\n– Ympäristöasioilta on yhä vaikeampi ummistaa silmiä, ja hyviä vaihtoehtoja on aiempaa helpompi toteuttaa, Anders Solvarm sanoo.\n60-luvun Avotakka avaruusmatkalla: esittelyssä uusi ihmemateriaali muovi\nMuistatko nämä Avotakan legendaariset kannet?


Opel Astra H – AutoWiki\nEllesmere Port, Iso-Britannia\nSão Caetano do Sul, Brasilia\nLokakuun 6. päivän kaupunki, Egypti\nValmistusaika 2004 – 2010\nSuunnittelija Friedhelm Engler\nIskutilavuus 1249 – 1998 cm3\nTeho 66 – 177 kW\nKiihtyvyys 6,4 – 15,2 s (0–100 km/h)\nHuippunopeus 168 – 244 km/h\nKulutus 4,5 – 9,2 l/100 km\nCO2-päästöt 119 – 226 g/km\nHintaluokka 17.700 – 40.600 € (2009)\nEdeltäjä Opel Astra G\nSeuraaja Opel Astra J\nToyota Corolla 9 10\nAstra H esiteltiin ensimmäisen kerran Frankfurtin autonäyttelyssä syksyllä 2003 ja myyntiin se tuli maaliskuussa 2004. Ensimmäisenä korimallina markkinoille tuli 5-ovinen hatcback. Farmarimalli tuli markkinoille vuoden 2004 lopulla ja urheilullinen kolmeovinen hatchback-malli GTC oli vuorossa alkuvuodesta 2005. Syksyllä 2006 mallistoa täydennettiin vielä perinteisellä porrasperäisellä sedan-mallilla, jota myytiin etenkin Euroopan itäisissä osissa nimellä Astra Classic.\nVuonna 2006 markkinoille tuotiin myös tavarankujetuksiin tarkoitettu kolmeovinen Astravan, joka pysyi tuotannossa vuoteen 2012 asti, jolloin Fiat Dobló -perustainen Opel Combo otti sen paikan.\nAstra H:n valmistus Euroopassa loppui syyskuussa 2010, mutta mallin valmistus jatkuu edelleen muualla maailmassa.\n5 Vertailu 2005\n6 Vertailu 2006\n7 Vertailu 2008\n12 Astra H maailmalla\nAstra H perustuu GM:n uuteen Delta-pohjalevyyn ja malli edeltäjäänsä nähden suurempi. Moottorit ovat paranneltuja ja muotoilu dynaamisempaa sekä ulkona että sisällä. Auton ohjattavuutta oli paranneltu huomattavasti. Astra H oli luokassaan ensimmäisiä malleja, jotka tarjosivat ominaisuuksinaan mm. digitaalisen radion, IDS+-ajoneuvonhallintajärjestelmän sekä mukautuvat ajovalot (Adaptive Forward Lightning, AFL). H-sukupolven Astraa oli vuoden 2006 loppuun mennessä myyty Euroopassa yli 1,2 miljoonaa kappaletta.\nAstra 5-ovinen, 2004 - 2006\nAstra Caravan 2004 - 2006\nAstra GTC 2005 - 2006\nKoska kyseessä on maailmanlaajuisesti myynnissä oleva auto, sen varustetasot vaihtelevat suuresti sekä markkina-alueen että auton brändin mukaan.\nAstra H:n käyttömukavuuta lisäävään perusvarustukseen, markkina-alueesta riippumatta, kuuluu ohjaustehostin, keskuslukitus kauko-ohjaimella, sähkötoimiset ikkunat edessä ja sähkösäätöiset taustapeilit.\nMittaristossa on kaksi isoa mittaria, nopeus- ja kierroslukumittari ja lisäksi pieni polttoainemittari sekä matkamittari. Lämpömittari puuttuu, sen sijaan on ylikuumenemisen varoitusvalo.\nAstra H:n käyttöturvallisuutta lisäävään perusvarustukseen, markkina-alueesta riippumatta, kuuluu kuusi turvatyynyä, lukkiutumattomat jarrut (ABS) ja siihen yhdistettynä kaarrejarru (CBC) sekä hätäjarrutustehostin, ajonvakautusjärjestelmä (ESP+) ja luistonestojärjestelmä (TC+).\nSuomessa tarjolla oli viisi eri varustetasoa: Essentia (vain 1.4), Enjoy, Cosmo, Sport (vain 2.0 Turbo) ja OPC (vain 2.0 Turbo).\nEsimerkkejä Suomessa myytävien manuaalivaihteistolla varustettujen mallien hinnoista syksyllä 2006:\n1.4 Essentia 19.200 € 19.200 € 20.200 €\n1.6 Enjoy 21.500 € 21.500 € 22.500 €\n1.8 Cosmo 27.400 € 25.900 € 26.900 €\n1.9 CDTI 120hv Enjoy 26.600 € 26.600 € 27.600 €\n2.0 Turbo Sport 31.900 e 31.900 € 32.900 €\n2.0 Turbo OPC 38.450 € – –\nH-mallia rekisteröitiin Suomessa seuraavasti:\nMäärä (kpl) 2253 3728 3460 2402 2162 1142\nAstra H OPC (2005 -2010)\nSyksyllä 2005 Opel lisäsi Astra H -mallistoon kolmeoviseen GTC:hen perustuvan OPC-version. Mallin voimanlähteenä toimii 2,0-litrainen turboahdettu Family II -moottoriperheen versio Z20 LEH, jonka teho on 177 kW (240 hv) ja vääntömomentti 320 Nm. Näillä arvoilla mallin kiihdytys 0 - 100 km/h nopeuteen vie aikaa 6,4 sekuntia. OPC-version varustukseen kuuluu mm. omat puskurit ja helmalevikkeet, Recaron valmistamat urheilulliset istuimet, kuusiportainen käsivalintainen vaihteisto, xenon-ajovalot ja 18-tuumaiset kevytmetallivanteet.\nAstra H OPC oli tuotannossa vuoden 2010 loppuun.\nAstra TwinTop (2007 - 2010)\nAstra TwinTop saapui markkinoille vuonna 2006, seuraavan mallivuoden autoilla. Mallinimi TwinTop oli otettu jo aiemmin käytöön, kovalla katolla varustetun Tigra-avomallin tunnuksena. Astra Twintop -mallissa on kolmeosainen teräspeltikatto, joka taittuu kokoon tavaratilan ylempään puoliskoon, jättäen alapuolelleen vielä kohtuullisen määrän tavaratilaa. Malli on nelipaikkainen, koska sen takaistuin on pienempi kuin vakiomallisen Astran. TwinTop-mallien varuste- ja moottorivalikoima vaihtelee markkina-alueittain, mutta esim. Euroopassa malli oli tarjolla 2,0-litraisella, 147 kW:n (200 hv) turbobensiini- ja 1,9-litraisella, 110 kW:n (150 hv) CDTI -moottorilla.\nTwinTop-mallin valmistus päättyi marraskuussa 2010.\nOpel Astra GTC 2,0 Turbo Sport sijoittui Tekniikan Maailman 15/2005 GTI-autojen vertailussa toiseksi (2./2).\nMittaristo on niukka ja lämpömittari puuttuu, sen sijaan on ylikuumenemisen varoitusvalo. Kierroslukumittari on, mutta ei muita lisämittareita.\nAjo-ominaisuudet ovat hyvät, mutta keskellä ohjaustunto voisi olla hieman parempi. Jousitusta voi säätää, Sport-asetuksessa jousitus on jäykkä ja epämukava. Rengasmelua GTC-mallissa on perusmalleja enemmän, mutta melutasossa Astra GTC on silti kilpailijaansa (VW Golf GTI) parempi. Kolmiovisen Astran laskeva perälinja nitistää takana istuvien pääntilaa, muuten kaksi aikuista mahtuu hyvin taakse.\nMoottori on 1998 cm³ rivinelonen. R4-moottorin sylinterin mitat ovat 86,0 × 86,0 mm. Teho 147 kW, vääntö 262 Nm. 6-portainen manuaalivaihteisto.\nTekniikan Maailma 15/2005 mittasi Opel Astra GTC 2,0 Turbo Sportin (147 kW, 1365 kg) kiihtyvyydeksi 0–50 km/h 2,6 sekuntia, 0–80 km/h 5,0 sekuntia, 0–100 km/h 7,3 sekuntia ja 0–120 km/h 9,6 sekuntia. Huippunopeus on valmistajan mukaan 234 km/h.\nOpel Astra OPC 2,0 Turbo sijoittui Tuulilasin 6/2006 neljän GTI-auton vertailussa kolmanneksi (3./4). Astran voimakkain malli oli saatavana vain 3-ovisena.\nAlusta toimii moitteetta. Autossa on Sport-nappi, joka vaikuttaa kaasupolkimeen. Maantielle Sport-nappi ei sovi, sillä se alhaalla auto syöksyy liian nopeasti eteenpäin. Jarrutusmatka 100–0 km/h on 38 metriä.\nSuuntavakavuus on huono (7/10), mutta muuten ajo-ominaisuudet ovat hyvät. Ohjaus vetelee urateillä. Pujottelussa auto oli vertailun toiseksi nopein.\nAjoasento on hyvä, mutta etuistuin on hieman kapea ja kova. Takaistuimelle ei pääse kovin helposti. Kolmiovisen mallin takatilat ovat niukat ja polvitilaa on vähän. Näkyvyys autosta voisi olla parempikin (6/10). Varustetaso on hyvä.\nNelisylinterisen 1998 cm³ rivimoottorin suurin teho on 177 kW ja suurin vääntömomentti 320 Nm.\nTuulilasi 6/2006 mittasi Opel Astra OPC 2,0 Turbon (177 kW, 1393 kg) kiihtyvyydeksi 0–50 km/h 2,6 sekuntia, 0–80 km/h 4,9 sekuntia, 0–100 km/h 6,9 sekuntia ja 0–120 km/h 9,3 sekuntia. Huippunopeus on valmistajan mukaan 244 km/h. \nOpel Astra Sedan Enjoy 1.6 Twinsport Comfort voitti Tuulilasin 9/2008 4 auton vertailun (1./4). Sisätilat ovat kokonaisuutena vertailun parhaat (51/60). Takatilat ovat riittävän isot (12/15) ja tavaratila on vertailun suurin.\nAjo-ominaisuudet ovat kokonaisuutena kohtalaiset (47/60), maantieajo sujuu tyydyttävästi (15/20), mutta epätasaisella pinnalla suuntavakavuutta heikentää pehmeä jousitus. Kaupunkiajoa heikentää vaihteenvalitsimen takertelu (7/10), jousitus on mukava. Ohjaus on kevyt (8/10). Jousitus toimii ryhmän parhaiten (14/15).\nÄäritilanteet sujuvat kohtalaisesti (13/15), tosin kuorma heikentää selvästi väistökoekäytöstä. Ilman kuormaa väistökoe sujuu hyvin. Astran porrasperämalli ei selviä väistökokeesta yhtä hyvin kuin muut Astran korimallit ja porrasperä-Astran perävaunupainoksi on määrätty vain 500 kiloa. Jarrut toimivat kiitettävän hyvin (15/15), mutta turvavarusteita on niukasti (6/10).\nIlmastointilaite on, mutta vakionopeussäädin puuttuu (lisävarusteena maksaa 550 e). Myös ajotietokone puuttuu (vertailun ainoana, lisävarusteena maksaa 330 e). Melutaso on ryhmän alhaisin (14/15), 100 km/h nopeudessa 73/74 dB ja 120 km/h nopeudessa 75/76 dB. Istuimet eivät ole kovin mukavia (7/10).\nTuulilasi 9/2008 mittasi Opel Astra Sedan Enjoy 1.6 Twinsport Comfortin (85 kW, 1306 kg) kiihtyvyydeksi 0–50 km/h 4,0 sekuntia, 0–80 km/h 7,8 sekuntia, 0–100 km/h 11,9 sekuntia ja 0–120 km/h 16,8 sekuntia. Huippunopeus on valmistajan mukaan 191 km/h. \nVuoden 2006 lopulla Opel esitteli mallivuodelle 2007 pienen kasvojenkohotuksen saaneen Astra H -malliston. Varsinainen ensiesittely tapahtui joulukuussa Bolognan autonäyttelyssä ja jälleenmyyjille autot saapuivat helmikuussa 2007.\nSekä etu- ja takavalot on uudelleen muotoiltu ja lisäksi auton keulassa aikaisempaa enemmän kromia ja uusi etupuskuri. Etuosassa on nähtävissä aikaisempaa selkeämpi V-muoto. GTC-mallissa on hunajakennojäähdyttäjänsäleikkö. Sisustusmateriaaliksi voi valita pianomustan lakan tai harjatun kromin.\nSuurimmat muutokset tapahtuivat kuitenkin moottorivalikoimassa. 2,0-litraisen (170 hv) moottorin korvasi uusi turboahdettu 1,6-litrainen voimanlähde, joka tarjoaa 180 hv huipputehon. Lisääntyneen tehon lisäksi uusi moottori on aikaisempaa taloudellisempi sekä ympäristöystävällisempi. Nykyinen vapaastihengittävä 1,6-litrainen Twinport-moottori korvattiin 10 hv tehokkaammalla (115 hv), mutta vastaavan kokoisella moottorilla. Uusia dieselmoottoreita on myös kaksi: 1,7-litraiset 110 ja 125 hevosvoimaiset CDTI-moottorit, jotka tulivat myyntiin huhtikuussa 2007 ja korvasivat 1,9-litraiset 100 ja 120 hevosvoimaiset dieselit.\nPorrasperäinen malli tuli tarjolle myös läntisessä Euroopassa lokakuusta 2008 lähtien.\n(facelift, 2007 – 2009)\n(facelift, 2007 - 2010)\nkW (hv) @ r/min\n1.4 Twinport Z14XEP 1364 66 (90) / 5600 125 / 4000 6,3 146 g/km 5-portainen manuaali tai Easytronic 03 / 2004 – 09 / 2010\n1.4 LPG ecoFLEX Z14XEP 1364 Autogas: 65 (89)\nbensiini: 66 (90) / 5600 119 / 4000 Autogas: 8,1\nbensiini: 6,1 Autogas: 130\nbensiini: 146 g/km 5-portainen manuaali vain Caravan 08 / 2009 – 09 / 2010\n1.6 Twinport Z16XEP 1598 77 (105) / 6000 150 / 3900 6,6 158 g/km 5-portainen manuaali tai Easytronic myös Twin Top 03 / 2004 – 11 / 2007\n1.6 LPG ecoFLEX Z16XEP\nZ16XER 1598 Autogas: 82 (112)\nbensiiini: 85 (115)/6000 Autogas: 147 / 4000\nbensiini: 155 / 4000 Autogas: 8,3\nbensiini: 6,6 Autogas: 142\nbensiini: 158 g/km 5-portainen manuaali vain Caravan 08 / 2009 – 09 / 2010\n1.6 Z16XER 1598 85 (115) / 6000 155 / 4000 6,5 155 g/km 5-portainen manuaali tai Easytronic myös Twin Top 11 / 2006 – 09 / 2010\n1.6 Turbo Z16LET 1598 132 (180) / 5500 230 / 1980 – 5500 7,7 (98 okt.) 185 g/km 6-portainen manuaali myös Twin Top 11 / 2006 – 09 / 2010\n1.8 Z18XE 1796 92 (125) / 5600 170 / 3800 7,7 185 g/km 5-portainen manuaali tai 4-portainen automaatti 03 / 2004 – 01 / 2006\n1.8 Z18XER 1796 103 (140) / 6300 170 – 175 / 3800 7,1 169 g/km 5-portainen manuaali tai 4-portainen automaatti myös Twin Top 01 / 2006 – 08 / 2010\n2.0 Turbo Z20LEL 1998 125 (170) / 5200 250 / 1950 – 4000 9,0 216 g/km 6-portainen manuaali myös Twin Top 03 / 2004 – 11 / 2006\n2.0 Turbo Z20LER 1998 147 (200) / 5400 262 / 4200 9,3 223 g/km 6-portainen manuaali myös Twin Top 03 / 2004 – 09 / 2010\n2.0 Turbo OPC Z20LEH 1998 177 (240) / 5600 320 / 2400 – 5000 9,2 221 g/km 6-portainen manuaali vain GTC 08 / 2005 – 09 / 2010\n1.3- ja 1.9-CDTI - moottorit on kehitetty silloisen GM-Fiat -allianssin muodostaman Fiat-GM Powertrain -yksikön toimesta. 1.7-CDTI -moottorit ovat peräisin Isuzulta.\n1.3 CDTI Z13DTH 1248 66 (90) / 4000 200 / 1750 – 2500 4,8 130 g/km 6-portainen manuaali tai Easytronic-robotti 05 / 2005 – 09 / 2010\n1.7 CDTI Z17DTL 1686 59 (80) / 4400 170 / 1800 – 2800 4,9 132 g/km 5-portainen manuaali ei GTC 03 / 2004 – 06 / 2005\n1.7 CDTI Z17DTH 1686 74 (100) / 4400 240 / 2300 5,0 135 g/km 5-portainen manuaali 03 / 2004 – 03 / 2007\n1.7 CDTI (DPF) Z17DTJ\nA17DTJ 1686 81 (110) / 3800 260 / 2300 5,2 138 g/km 6-portainen manuaali 04 / 2007 – 09 / 2010\n1.7 CDTI ecoFLEX Z17DTJ\nA17DTJ 1686 81 (110) / 3800 260 / 2300 4,5 119 g/km 6-portainen manuaali 11 / 2008 – 09 / 2010\nA17DTR 1686 92 (125) / 4000 280 / 2300 5,4 143 g/km 6-portainen manuaali 04 / 2007 – 09 / 2010\n1.9 CDTI Z19DTL 1910 74 (100) / 3500 260 / 1700 – 2500 6,0 162 g/km 6-portainen manuaali 07 / 2005 – 09 / 2010\n1.9 CDTI Z19DT 1910 88 (120) / 3500 280 / 2000 – 2750 6,0 162 g/km 6-portainen manuaali tai ActiveSelect-automaatti 07 / 2005 – 09 / 2010\n1.9 CDTI Z19DTJ 1910 88 (120) / 4000 280 / 2000 – 2750 5,8 158 g/km 6-portainen manuaali 03 / 2004 – 06 / 2005\n1.9 CDTI Z19DTH 1910 110 (150) / 4000 320 / 2000 – 2750 5,8 157 g/km 6-portainen manuaali myös Twin Top 11 / 2004 – 09 / 2010\nPituus 4290 mm 4249 mm 4515 mm 4587 mm\nLeveys 1794 mm 1753 mm\nKorkeus 1435 mm 1460 mm 1500 mm 1458 mm\nAkseliväli 2614 mm 2703 mm\nRaideleveys (e/t) 1488/1488 mm\nOmapaino 1220–1393 kg 1220–1425 kg 1278–1465 kg 1324–1404 kg\nTavaratila (VDA) 340 l 380 l 500 l 490 l\nValmistenumero, josta lähtien tulokset voimassa: WOLOAHL4848-104022 ja WOLOAHL4845215345\nAstra H maailmalla[muokkaa]\nAustraliassa ja Uudessa-Seelanissa myytiin mallisarjaa Holden AH Astra ja siihen kuuluvat 5-ovinen hatchback, Coupé (GTC), Wagon (Caravan) sekä TwinTop.\nArgentiinassa ja Brasiliassa on myynnissä brasilialaisvalmisteinen, viisiovinen hatchback, nimellä Chevrolet Vectra GT ja sekä neliovinen porrasperä nimellä Chevrolet Vectra. Porrasperämalli, joka tunnetaan Chilessä ja Meksikossa nimellä Chevrolet Astra, valmistettiin Opelin Antwerpenin tehtaalla Belgiassa. Meksikossa myös viisiovinen hatchback tuntee saman nimen.\nYhdysvaltain ja Kanadan markkinoilla oli syksystä 2007 lähtien myynnissä malli nimeltä Saturn Astra. Se valmistettiin myös Antwerpenissä ja oli tarjolla kolme- ja viisiovisena hatchback-mallina. Vuonna 2010 tapahtuneen Saturn-merkin lopettamisen myötä myös Astra poistui Pohjois-Amerikan markkinoilta.\nKiinan markkinoilla porrasperäinen versio on myynnissä nimellä Opel Astra A+.\nHolden AH Astra Wagon\nChevrolet Vectra / Chevrolet Astra\nTest: Opel Astra H -video\nOpel Astra Caravan 1.9 CDTI: Opels Kompakt-Kombi im Motorvision-Test -video\nTest: Opel Astra H GTC -video\nopel astra van 1.7 cdti diesel anno 2005 rossa -video\nTest: Opel Astra H TwinTop (Cabrio) -video\nTest: Opel Astra H 2.0 T OPC -video\nOverview Opel Astra sedan. Test drive Opel Astra -video\nArtikkeli käyttää sisältöä englanninkielisen Wikipedian Opel_Astra-artikkelista. Wikipediasta voi ottaa tekstiä tietyin ehdoin, koska Wikipedia on GFDL-lisenssillä.\nTekniikan Maailma 15/2005\nMedia.GM.Com: Opel-lehdistötiedote 17.11.2006\n↑ Tuulilasi 6/2006\n↑ Tuulilasi 9/2008\nNoudettu kohteesta "https://www.autowiki.fi/index.php?title=Opel_Astra_H&oldid=204657"\nSivua on viimeksi muutettu 15. maaliskuuta 2021 kello 21.59.